
den e programa di Aruba Learning 
Event (ALE) como cu e ta un 
persona cu tin cu wak pa su mes. 

Despues di a realisa e recorido n’e 
4 proyectonan di sostenibilidad 
na Aruba, e ta considera nan 
oportunidadnan maraviyoso. 
David Thompson ta encanta p’e 
balor añadi cu e Solar Car Port 
na Aeropuerto tin y p’e manera 
con ta maneha y controla e 
output di energia n’e Parke di 
Molina di Vader Piet. Tambe el 
a menciona cu na WEB el a siña 
riba e educacion di consumidor 
tocante uso eficiente di energia y 
loke mas a impresion’e di e bishita 
n’e MFA na Noord ta cu e diseño 
arkitectonico tambe ta sostenibel. 

Sr. David Thompson a bisa: “Tin 
hopi balor den e intercambio di 
ideanan; e encurashamento y 
contacto ta balioso,” añadiendo cu 
“esakinan ta traduci den obhetivo, 
cu ta traduci den accion y ta 
culmina den resultado. E pasonan 
cu boso a tuma ta haci mi caminda 
hopi mas facil, y pesey, masha 
danki.” 


Cynthia Alexander, delegado 
representando islanan Seychelles a 
cuminsa su presentacion indicando 
cu ta un inhusticia cu Aruba ta 
mas limita pa su geografia cu pa 
su historia mirando e desaroyo 
relevante cu e isla ta conoce. Den 
e bishitanan di reconocemento 
cu Aruba Learning Event a brinda 
dialuna ultimo, Alexander a keda 
mas tanto impresiona cu e Solar 
Car Port na Aeropuerto y e Parke 
di Molina di Biento na Vader Piet. 
Particularmente e ta interesa den 
conoce mas riba e tecnologia nobo 
Lidar pa genera prediccionnan di 
biento y explora esaki. 

Na final, Cynthia Alexander a 
expresa “Aruba...bo a motiva 
nos!” 


RIBA E di dos dia di Green 
Conference Aruba 2015, e prome 
turno na palabra tabata pa tres 
participante di Aruba Learning 
Event. 

Nan a presenta conclusionnan di 
nan experiencia na Aruba. Un di 
e factornan en comun den e tres 
oradornan tabata e elogio grandi 
p’e vision y liderazgo di Prome 
Minister Mike Eman. Banda 
di esey, a papia tambe di con 
importante, y gradici nan di biaha 
p’e hecho cu Aruba ta dispuesto 
pa comparti tur su experticio cu 
otro nacionnan chikito. Esaki ta 
indispensabel pa nan tambe por 
desaroya nan propio programa di 
sostenibilidad. 


Siguiendo sra. Alexander, 
tabata Sylvester Clauzel 
di Ministerio di Desaroyo 
Sostenibel, Energia, Ciencia 
y Tecnologia di Saint Lucia. 
Sr. Sylvester Clauzel a 
comparti cu e punto mas 
resaltante di su bishita ta, 
sin duda algun, e ehempel di 
liderazgo di Prome Minister 
Mike Eman. El a pone enfasis 
riba e boluntad cu nos hefe di 
Gobierno tin pa tuma riesgo y haci 
fout, pero tambe siña di nan. 

“E liderazgo aki ta sumamente 
necesario pa hiba e mision aki 
dilanti. Mi ta hopi orguyoso di ta 
aki, di a conoce y experiencia su 
pasion,” Clauzel a finalisa bisando. 


Na di tres y ultimo lugar, a papia 
sr. David Thompson, kende ta 
Managing Director di Montserrat 
Utilities Limited. El a inicia su 
presentacion dor di expresa e 
impresion positivo cu e tin di 
con Aruba tin un combinacion di 
ambicion halto cu logronan. 

El a confesa cu e site visits t’e 
motibo principal cu el a acepta 
invitacion di IRENA pa participa 

Esfuerzonan pa para eliminacion 
di ley 1613x ta continua 

FTA a reuni cu 
fraccionnan di 
Parlamento 
riba e ley 
1613x 




DIANAN 27 y 28 di october 
ultimo FTA a reuni cu tur 3 
fraccion den Parlamento di Aruba 
riba e intencion di Gobierno pa 
elimina e articulo 1613x di Codigo 
Civil, cual ta un stipulacion cu ta 
proteha e clase trahador di maluzo 
di e posibilidad legal di sera 
contractnan di corto duracion. 
Manera cu FTAya a duna di conoce 
di forma hopi amplio den su rueda 
di prensa y tambe via diferente 
otro medio di comunicacion, e 
stipulacion aki di Codigo Civil ta 
un proteccion esencial p’e clase 
trahador aki na Aruba y ta fomenta 
stabilidad laboral. 

Eliminacion di e articulo aki lo 
trece e trahador den un posicion 
dificil, specialmente esnan cu den 
futuro lo mester subi e mercado 
laboral y of ta haya nan ta cambia 
di di trabou. 

FTA a scoge pa cuminsa un lucha 
riba diferente frente p’asina 
salvaguardia e interesnan di e 
clase trahador. 

A cuminsa cu un campaña intensivo 
di concientizacion di e pueblo 
trahador riba e consecuencianan 
di eliminacion di e proteccion den 
Codigo Civil. 

E campaña aki a inclui tambe 
dunamento di informacion n’e 
demas sindicatonan di Aruba, 
como cu nan miembronan, sea di 
forma directo of indirecto, tambe 
lo wordo afecta severamente dor 
di e eliminacion di articulo 1613x. 
Adicionalmente FTA a acerca 
organizacionnan sindical 
i n t e r n a c i o n a 1 manera 
Confederacion kendenan tambe a 


mustra nan respaldo p’e 
posicion firme cu FTA a 
tuma den nomber di e 
trahadornan di Aruba. 

Durante e reunionnan 
cu a tuma lugar cu e 
lidernan di fraccion 
den Parlamento, 

FTA a informa nan 
ampliamente di su 
posicion pa cu e 
intencion di Gobierno. 

FTA a trece dilanti 
kico ta su obhecionnan 
relaciona cu e 
proposicion pa elimina e 
articulo di Codigo Civil y na mes 
momento a splica den detaye 
kico t’e posibel consecuencianan 
cu tanto e pueblo trahador, pero 
tambe e economia di Aruba 
en general lo sufri si acaso e 
stabilidad laboral unico cu nos 
ta disfruta di dje ya pa mas di 20 
aña caba, wordo elimina. 

Tanto e fraccionnan den 
oposicion di MEP y PDR, como 
tambe e fraccion di AVP cu 
ta sostene e Gobierno actual, 
a mustra solidaridad total cu e 
punto di salida y posicion di FTA 
pa cu eliminacion di articulo 
1613x. 

Tur a remarca cu e posibel 
bentahanan cu algun parti di 
e forza laboral lo por saca for 
di eliminacion di e stipulacion 
aki no ta pisa mas cu e enorme 
consecuencia y desbentaha cu 
lo crea p’e clase trahador den su 
totalidad. 


Mescos cu FTA, tur fraccion 
ta di acuerdo cu si acaso por 
demostra cu cifra y estudionan 
concreto y detaya cu ahustenan 
di legislacion ta necesario pa 
yuda cierto grupo den nos 
comunidad, esaki logicamente 
lo mester wordo evalua, pero 
eliminacion di e articulo for di 
Codigo Civil no ta posibel bou niun 
circumstancia, teniendo na cuenta 
e consecuencianan devastador cu 
esaki lo tin p’e stabilidad laboral 


na Aruba. 

FTA, aunke satisfecho cu e 
resultado di e esfuerzonan haci te 
n’e momento aki, lo continua cu 
su campaña di concientizacion di 
e clase trahador p’e importancia di 
articulo 1613x, en todo caso te na 
momento cu ricibi confirmacion 
di parti di Minister di Trabao, drs. 
Paul Croes cu articulo 1613x lo 
wordo manteni como parti di e 
Codigo Civil di Aruba. 

Drs. Elizabeth Beatriz de Sousa Fernandes Perna 

Nominado pa 
^^Science Award 
DC Pearls 2015^^ 


NA 2006, Elizabeth (Eliza) a termina VWO/ 
Colegio Arubano y bay studia Psychologia 
na Universidad di Maastricht, Hulanda. Na 
2009 y na 2011, Eliza a obtene e titulonan 
di Bachelor of Science y Master of Science 
respectivamente. Drs. Eliza Fernandes Perna 
a specialisá den Neuro-Psychologia y en 
particular riba e efectonan di droga (cannabis, 
MDMA) riba funcionamento di e celebro/ 
cognicion di un persona adicto. 

Drs. Eliza Fernandes Perna ta yiu muher di 
Glenda Krozendijk y Jose Fernandes Perna 
y ruman di meneer Jorge Alberto (Albee) 
Fernandes Perna na Colegio Arubano 

PhD-investigation program na Universidad 
di Maastricht. 

Na 2012, drs. Eliza Femandes Perna a inicia cu 
su PhD-investigation program na Universidad 
di Maastricht, encuanto efectonan agudo di 
droga riba celebro (cognicion) y comportacion 
di adictonan. Alabes, Eliza ta forma parti di 


e team investigativo 
Europeo “Adiction 
and Lifestyles in 
Contemporary 
Europe: Reframing 
Addictions Project”. 

Meta principal di e 
team investigativo 
ta pa provee un base 
cientifico y alabes provee un asercamento 
corectivo y preventivo den e lucha contra 
adiccion. Den cuadro di e programa 
investigativo, drs. Eliza Fernandes Perna a 
participa na diferente congreso intemacional 
(Glasgow, Lisboa) y durante casi un aña, 
Eliza a elabora na “Institut Hospital del Mar 
d’Investigacions Médiques” na Barcelona, 
Spaña. 

Actualmente Eliza ta preparando pa 
defende su tesis pa doctorá den Neuro- 
Psychologia den e prome mitar di 2016. Ya 
caba Universidad di Maastricht 
a contrata drs. Eliza Fernandes 
Perna pa inicia un investigacion 
post-doctorado na nivel Europeo, 
encuanto substancianan psycho- 
activo. 


Avenida Milo J.Croes # 118 - A 
Tel: 5883948 , Fax: 5883945 , 
Dilanti Flora Market na Dakota, 
E-mail: doorhandle@setarnet.aw 


STRIP CONTRA AWA Y CONTRA STOF, 
LEK-DORPEL PA PORTA Y BENTANA, 
TUR Dl MATERIAAL DURADERO, 




E aña ‘ki, e organisacion di DC Pearls 2015 
a scoge 33 nominado, bao di cua cinco (5) 
nominado, procedente di Aruba, esta: Ken 
Wolff (arte/literatura), Curt Fortin (arte/ 
literatura), Lisa Hoeverts (deporte), Jennefer 
Fun (studiante) y drs. Eliza Fernandes Perna 
(wetenschap). 


Walt Disney Tour 


Dac 19-27. 2015 


^LI# 

Tra^/el Eureau Inc. 

Tel: 582-1992 


Tin espacio 
disponibel ainda 


- Magic Kingdom 

- Epcot Center 

* Universal Studios 

- Island of Adventure 


Drs. Eliza Fernandes Perna: 
Nominado pa “Science Award 
DCPearls 2015. 

Recientemente Eliza a keda nomina 
p’e “Dutch Caribbean Pearls Award 
2015”, den e categoria di “Science”. 
Hunto cu drs. Eliza Fernandes 
Perna (Aruba), tin tres otro 
nominado pa cu e categoria di 
“Science”, tur tres procedente di 
Curaçao. Diasabra, 7 di november 
2015, ta tuma lugar e ceremonia y 
premiacion maximo di e respectivo 
DC Pearls Awards na Rotterdam, 
Hulanda. Meta principal di 
DC Pearls Awards ta pa honra 
conciudadanonan procente di e 
6 isla den Caribe, kendenan (t)a 
destaca na Hulanda den ramo di: 
Estudio, deporte, musica, sciencia, 
etc. 


Vota pa drs. 

Eliza Femandes 
Perna como: 

“ M o s t 
Outstanding 
Pearl 2015” 

Pa medio di 
esaki, Eliza 
t a h a c i u n 
yamada na tur 
su famia, amigo, 
conocirnan y 
pueblo di Aruba 
en general, pa 
vota p’e of pa 
Ken, Curt, Jennifer of Lisa, p’asina hunto nan 
por trece un of mas DC Pearls Award 2015 pa 
Aruba. 

Di antemano: Masha, masha danki! 

Pa bo por vota: subi e website á www.dcpearls. 
nl of hashtag á #DCPEARLS2015 


The offieial hashtag' is. 



#DCPEARLS20ir> 

Evelyn Wever-Croes: Pabien na Camara di Comercio cu celebracion di 85 aña 

Laitientable tabata cu Prome Minister 
Mike Eman a briya cu su ausencia 

Siendo invita pa hiba palabra 



kende a duna algun ehempel con 
otro paisnan den mundo a logra 
bay di “red tape” pa “red carpet”. 
E enfoke principal den esaki ta cu e 
pais mester baha su debe nacional. 
Y apesar cu tur hende den e sala 
ta haya esaki logico, nos sa cu aki 
na Aruba e prioridad no ta wordo 
poni eynan. 

Tambe sr. Xavier Debrun a 
elabora riba flexibilisacion di 
mercado laboral, y a splica e papel 
importante cu Gobierno mester 
hunga den esaki. 

No djis cambia bo leynan pa 
hendenan wordo kita for di trabou, 
pero Gobierno mester tin forma pa 
duna asistencia y ayudo na cada 
un di e hendenan ey. 

El’a menciona como ehempel un 
seguro contra desempleo cu ta 
duna e trahador un entrada pa 
por cubri e periodo cu e persona 
ta busca un otro trabou. 

“Mi ta felicita Camara di Comercio 
cu un otro evento anual exitoso, y 
mi ta desea Camara di Comercio, 
su President y board, hopi forsa, y 
sabiduria den e temponan dificil 
economicamente nos dilanti. 

E asistencia di Camara di Comercio 
den e temponan desafiante nos 
dilanti, lo ta crucial den trese e 
stabilidad economico y financiero 
cu nos pais mester asina tanto”, 
Evelyn Wever Croes a conclui. 


SIMAN PASA Evelyn Wever- 
Croes a wordo invita p’e evento 
anual di Camara di Comercio den 
cual a celebra 85 aña. 

“Na prome lugar mi kier felicita 
Camara di Comercio cu e 
celebracion aki, y felicita nan 
especialmente p’e sosten cu 
Camara ta brinda comercio en 
general. Danki n’e sosten aki 
nos economia por a conta riba 
inversionnan importante”. 


Durante e presentacion di historia 
di Camara di Comercio, Evelyn 
Wever Croes ta bisa di por a nota 
dos desaroyo hopi importante. 

E prome tabata e impacto cu 
e refineria tabatin riba nos 
economia, y e di dos, e impacto 
asina positivo cu nos Status 
Aparte tabatin riba nos desaroyo 
economico, y e bienestar cu esaki 
a trese pa henter nos comunidad. 


MIKE EMAN AUSENTE 

Loke si Evelyn Wever Croes ta 
haya y ta lamenta si cu sr. Mike 
Eman a briya cu su ausencia n’e 
evento annual aki, mustrando un 
falta di respet enorme. 

Segun e programa cu tur hende 
a haya, Mike Eman ta riba e 
programa pa hiba palabra, pero e 
no a asisti. 

Locual ta mas lamentable ta cu 
Mike Eman ta cla pa subi avion y bay 
papia na delaster 
un evento 
den exterior, 
gastando masha 
hopi placa di 
pueblo, pero na 
un evento asina 
importante pa 
Aruba, e ta briya 
cu su ausencia. 
Cu esaki Mike 
Eman a mustra 
un falta di respet 
grandi, segun 
lider di MEP, 
Evelyn Wever 
Croes. 


‘FROM RED 
TAPE TO RED 
CARPET’ 

C a m a r a d i 
Comercio a invita 
un tremendo 
orador, sr. Xavier 
Debrun di IMF, 


LANTA 
RIBA 
YGANA 
PLACA CU 

NESCAFÉ! 

^ NeSCÁFÉ 

H lolqmbian 


Cumpra e koffie cu 
ta regala placa y 
prepara pa gana! 

Premionan ta consisti di: 

• 3 premio grandi di 

US$ 2500 — CASH 

• 10 premjo dl 

US$ 500 — CASH 

Prizes redeemable at: 

MARTIJNTRADING 

ARUBA 


Bo kier gana? E ta asina faciU 

• Spaar 2 LabeLdi 170gram OF4LabeLdi 
85 gram di Nescafé CoLombian BLend. 

• Scirbi bo nomber, adres y number di 
teLefoon riba e LabeL. 

• Entrega e LabeL na Martijn Trading, 
ItaLiestraat 1 of na un di e 
supermercadonan participante. 

• E campaña aki ta vaLido cuminsando dia 
prome di oktober te cu 15 di 
november 2015. 

• Por entrega cuanto LabeL cu ta desea 

• E ganadornan Lo wordo saca dia 19 di 
november y anuncia den prensa. 

E ta asina faciU 

Bebe Nescafé CoLombian BLend 
y participa pa gana! 

Campaña valido solamente pa Aruba. 


Nescafe 

Wake up to Life! 

Aruba a bira un free 
for all y nos pais ta 
out of control 


E PAIS cu nos ta bibando a bira un pais 
caminda no tin ley ta wordo enforza, reglanan 
no ta wordo respeta y a bira mas bien un pais 
caminda tin free for all y ta pesey nos ta out 
of control. 

Turistanan ta drenta sali manera cu nan kier, 
tin ta keda mas cu 6 luna, tin ta keda ilegal pa 
traha y asina por keda menciona un cantidad di 
ehempel caminda no tin regla y no tin control 
di parti e autoridadnan competente, di acuerdo 
cu ponencia di Dangui Oduber (MEP). 

Ciudadanonan di nos pais ta biba cu miedo, 
miedo di sali for di nan cas, miedo pa bay 
supermercado, miedo pa bay banco, miedo pa 
saca placa na ATM y te hasta miedo pa sinta 
pafo den veranda di nan propio cas. 

E situacion explosivo cu tin na Aruba sigur por 
a wordo evita y ta algo cu hopi a mira ta bin. 
E ola di criminalidad y atraconan a sali for di 
man completo. 

Mientras Minister di Husticia, Arthur Dowers 
y Gobierno ta sinta man cruza y ta den 
winterslaap criminalnan si ta labora den full 
swing. 

E asunto di criminalidad’ ta hopi serio, pasobra 
e ta structural y pasobra el a sali fo’i man 
completamente. 

Segun Minister Dowers nos ta den temporada 
di ‘high season’. Maneho di criminalidad ta 
den man di KPA. Pero loke nos ta wak ta un 
problema fundamental tin cu tanto atraco y 
ladronicia. 

Pues t’e Minister di Husticia mester asumi 
su responsabilidad y hiba un gobernacion 
caminda tin “un Aruba husto y cu 
o r d o”, Dangui Oduber a 

s i g u i comenta. 


biba cu miedo pa tanto atraco y ladronicia. Ta 
pesey nos ta sigui bisa cu Aruba ta desordena, 
dor di inefeciencia den control di e maneho. 
P.e. no tin control na nos costa, no tin 
helicopter, no tin radar, e team pa patruya 
ta score malo, mucho poco Polis den ora di 
anochi, y tanten cu Aruba ta desordena lo no 
por papia di control riba criminalidad!. 

E Gobierno aki pa añanan largo a para e scol 
di opleiding pa Polis. Ki clase di Gobierno ta 
haci esaki?? 

Tin e situacion actual caminda e desaroyo nobo 
den nos turismo ta trece hopi preocupacion 
cune. Tur e tipo di turistanan aki a wordo 
registra como stayovers, pero e ta mas 
cu obvio awor cu no por califica nan 
como turista. 

Tur tempo tabata gaba y usa 
e cifranan na fabor cu tin un 
crecemento grandi den nos 
turismo y awe e realidad ta 
otro, Dangui Oduber a sigui 
comenta. 

Tur dia tin kehonan riba e tipo 
di turistanan aki. E situacion 
di Venezolanonan cu ta 
yega nos isla cu poco placa 
riba nan credit card a 
cuminsa crea panico 
den nos mesun 
habitantenan. 

Forma cu nan 
ta wak bo 
ora bo ta 
cumprando 
of pagando 


hende haya miedo. 

Hopi biaha e mesun hende cu bo a mira ta wak 
bo paden bo ta bolbe tope pafo comosifuera 
e ta sigui bo pasonan. Ta increibel con leu 
e situacion a yega na Aruba, pero esaki t’e 
realidad cu nos ta biba aden awe. 

Un situacion hopi fastioso cu cu ta poniendo 
habitantenan sinti hopi insigur riba nan mesun 
pais. 

Tin asina tanto cos ta pasando y nos no ta 
tendiendo nada nada di Gobierno. Gobierno 
no kier duna cara na pueblo y no kier scucha 
pueblo y splica pueblo con nan ta atendiendo 
cu e problemanan aki. 

Criminalidad ta azotando nos pais y e situacion 
awor a bay for di man. No ta pornada nos 
ta bisa cu e situacion na Aruba ta OUT of 
CONTROL. 

Nos mesun hendenan ta sinti nan mesun 
insigur riba nan mesun pais y esaki ta algo 
inaceptabel. 

Gobierno ta sinta man cruza y a laga e situacion 
yega asina leu. Prioridad 
awor nunca por ta 
organiza un Green 
Conference anto 
e pueblo mes 
tasufriendoy 
criminalnan 
mas activo 
cu nunca! 
Gobierno 
m e s t e r 
actua awor, 
ja caba ta 
laat. Dangui 
Oduber (MEP) 
a conclui. 

Segun estudionan 
haci, nos 
hobennan tin un 
interes grandi 
den cultura 


DURANTE presentacion cu Parlamento a ricibi di 
prof. dr. Ryan Peterson di Universidad di Aruba a 
resalta con importante e aspecto di cultura ta pa nos 
hobennan. E interes grandi aki cu ta existi bou nos 
hobennan ta di admira y mester percura pa mantene 
y exploita esaki mas hopi posibel. 

Aspectonan di cultura 

Segun prof. Peterson e aspecto di arte ta sumamente 
importante pa nos hobennan y ademas por observa 
e interes grandi cu tin tur aña pa festivalnan infantil 
y hubenil di Carnaval, pa festivalnan di un Canto 
na Himno y Bandera di Aruba y naturalmente nos 
festivalnan di Dande. Pesey Parlamentario Kelly ta 
di opinion cu mester gara e informacion aki cu tur 
dos man y sigui traha riba dje pa sostene, apoya y 
motiva nos hobennan pa sigui desaroya nan interes y 
calidadnan p’asina saca e mihor di nan potencial. 

Kelly ta splica tambe cu segun e plannan cu Gobierno 
di Aruba a fiha, Ministerio di Cultura ta trahando hunto 
cu Ministerio di Enseñansa p’asina integra diferente 
aspecto di nos cultura en general den e curiculo di 
scolnan secundario. 

Conexion cu Na-Schoolse Opvang 

E proyecto di Na-Schoolse Opvang ta hunga un rol 
sumamente importante den e caso aki. Hustamente pa 
motibo cu e meta primordial no ta solamente pa logra un 
cambio social bou di nos hobennan, sino alabes brinda 
oportunidad pa hobennan por explora y desaroya nan 
interesnan den e.o. deporte, arte, musica etc. despues 
di oranan di scol. Segun Parlamentario Jeffrey Kelly a 

compronde, e proyecto 
aki a start caba na EPB 
San Nicolas, caminda 
cu tin un grupo di mas o 
menos 25 pa 30 hoben 
ta haciendo uso di e 
oportunidad cu e Na- 
Schoolse Opvang ta 
brinda di dialuna pa 
diabierna. 

E meta ta pa den futuro 
mas scol na Aruba por 
wordo usa pa brinda e 
oportunidad aki na tur 
nos hobennan. 



Sorteo di rifa di KWF Aruba 
ta diadomingo awor! 


DIADOMINGO awor dia 1 di 
november pa 6.30pm Telearuba lo 
transmiti e sorteo di e rifa di Koningin 
Wilhelmina Fonds Aruba. E rifa aki ta 
pa yuda Koningin Wilhelmina Fonds 
haya fondo pa sigui yuda comunidad 
bira mas conciente den e lucha contra 
cancer. E premionan ta hopi atractivo 
y ta ensera: 

• Un auto KIA Rio Hatchback 

• Crucero den Caribe pa 2 persona 
cortesia di Maduro Travel 

• 2 tickets pa Amsterdam-Aruba- 
Amsterdam pa 2 persona pa cortesia 
di KLM 

• Gift certificate 1000 florin cortesia 
di Caribbean Mercantile Bank Aruba 

• Gift certificate 1000 florin cortesia 
di Boolchands 

• Gift certificate 1000 florin cortesia 
di SETAR 

• Gift certificate 1000 florin cortesia 
di Unicon 

• Gift certificate 1000 florin cortesia 
di SUPERFOOD 

• 1 pasashi pa Medellin, Colombia pa 
cortesia di Insel Air 

• 1 pasashi pa Puerto Rico pa cortesfa 


di Insel Air 

Cancer ta un enfermedad cu awendia 
ta ataca tur hende sin descriminacion 
di sexo of edad y ta un realidad cruel no 
solamente p’e paciente, pero tambe pa 
su famia y otro hendenan stima. 

Mundialmente e cantidad di hende cu 
cancer ta aumenta y na Aruba tambe nos 
conoce hopi caso di cancer. Koningin 
Wilhelmina Fonds ta yuda e paciente 
di cancer y su famia gratuitamente y 
pa sigui haci esaki, awor tin e rifa aki 
pa recauda e fondonan necesario pa 
brinda comunidad servicio. E comision 
organizador di e rifa pa recauda fondo 
pa KWF Aruba ta haci un apelacion pa 
pueblo henter contribui pa e bon causa. 
Pa unicamente 25 florin, bo ta contribui 
pa yuda Koningin Wilhelmina Fonds 
Aruba )mda comunidad y alabes bo tin 
e chens di gana premionan sumamente 
atractivo. 

B>a busca bo rifa caba? Por haci esaki 
tur dia na nos Centro di Informacion na 
Spinozastraat 9 entre 9am y 6pm. Pa 
mas informacion por yama 582-0412. 


Ba hitJca dfho caha? 

Rifa Koningin Wilhelmina Fonds 

Sorteo ta 01 di November 

6:30 pm na Telearuba. 

Ticket ta 25 florin. 

Pasa busca bo rifa na nos oficina 

Spinozastraat 9. 

Entre 9 am y 6 pm. 


Koningin Wilhelmina Fonds 


Fundacion pa preveni y combati cancer 

Accidente na Savaneta 
ayera merdia 



DIARAZON atardi banda di 3:30, un truck cu ta recoge bestia morto y ta 
pertenese na SERLIMAR ta accidenta riba e tubonan cu ta core entre Valero y 
WEB. Esaki ta keda un poco pariba di Isla di Oro entre Pos Chiquito y Savaneta. 
Aki tabatin un persona cu basta sla na pecho y a wordo trata p’e paramediconan 
di Servicio di Ambulance pa despues transporta e victima pa poli. 




OCTOBER SPECIALS 


Huge Selection of Snapbaok Caps @ Awg. 35.00 

Sunglasses Buy one get one of same or less value FREE 


Variety of selected T-Shirts, look for the 
“ORANGE TAGS” Special Value 

Footwear Buy one get second of same or less 
value @ 50% 

Selected Ladies wear Buy one get second 
item of same or lesser value @ 50% 

Selected Ladies wear, look for the 
“ORANGE TAGS” Special Value 


Parlamentario 
Desiree de 
Sousa Croes, cu 
e cambionan 
proponi den 
nos Codigo 
Civil 


ELIMINACION di e porcion legitimo lo nifica cu 
mayornan por deshereda yiunan den future. 
Porcion legitimo, den Hulandes “legitieme portie”, 
e parti cu )áu(nan) di e difunto tin derecho riba dje 
na momento cu un of ambos mayor fayece. 

E porcion hereditario (kindsdeel/wettelijk erfdeel) 
ta te n’e momentonan aki un derecho cu mayornan 
mes no por desvia di dje, ni den testamento, segun 
mr. Desiree de Sousa Croes. 

Interesante ta cu awor ta propone pa kita e porcion 
legitimo aki. Den caso cu e cambio proponi aki 
wordo aproba, lo nifica cu yiu(nan) lo por wordo 
deshereda por medio di un testament, y keda cu 
nada di su/nan mayornan despues cu esaki(nan) 
fayece. 

Esaki tambe ta nifica cu mayor por deshereda un 
solo yiu of algun yiu specifico, óf por dicidi cu un 
yiu so of algun yiu so lo hereda. 

Si por ehempel un solo yiu a keda den cas di 
mayornan keda wak p’e mayor ya grandi y/of malo, 
y otronan no a mustra interes mes den nan mayor, 
e mayornan of e mayor doño di e cas por dicidi pa 
laga e cas p’esun yiu cu a cuide te na ultimo. 

E otro yiunan lo keda si cu e derecho di protesta e 
herencia aki, si nan lo por prueba cu e mayor no 
tabata bon bij na momento cu el’a traha e testament 
of hasta si ta sospecha cu e mayor a wordo gaña of 
oblige dor di un of mas yiu pa traha testament na 
nan fabor. 

Segun mr. Desiree de Sousa Croes, cu eliminacion 
di e porcion legitimo pues un persona ta haya e 
derecho completo pa dicidi pa ken e mes lo kier laga 
su propiedad. 

E derecho aki ta wordo considera awor mas 
importante cu e derecho di un yiu pa hereda 
automaticamente. 

Mayoman lo por pues deshereda nan )áunan y scoge 
pa laga nan biennan na otro persona natural cu no ta 
famia mes of un persona huridico, p.e. un fundacion. 

E prijs ta exd. BBOy BAZV 


Ami a paga caba... 

Paso Serlimar ta recoge no 1 pero 4 container 
pa solamente Afl.25,00 pa luna. 


No a haya recibo? 

Pasa cerca nos ofyama 524 5080, 
pa mas informacion 


Sea asina bon di cumpli cu e pago pa e 

■servfcioricibipromecuSI december2015. 


Pa mas informacion yama SERLIMAR na 524-5080. 

Kockstraat4,San Nicolas \ Paradera80-C info@serlimar.org 
Nos ta habri for di 7.00am te cu 4.00pm non stop 


L/ON 


?fe/tol 


SERLIMAR 






















Riba prome dia di conferencia 
Green Aruba 2015 

Panel di 
experlo 
a disculi 
energia 
renobabei 

Prome Minister Eman tabata 
moderador di panel di experto 
internacional 


DRAGON 


Mainstreet San Nicolas Tel. 584-3999 
open 9.00 - 13.00 and 14.30 - 18.30 


zTragon spewávs. 



Samsung note edge 


blu sport 4.5 
afl. 210.00 


araYoiiu 


SamsungsS mini 
afl. 315.00 


Also: Samsung S5 . s5 mini, Samsung S4, Samsung 4 mini. S3 mini etc.... 
Accessories for all Samsung and Iphone models 

ToshibaLaptop 15.6 “4Gb 320Gb Harddisk. Afl. 900.00 
Hp Ink catridges, Universal laptop adapters etc.. 
iTunes gift cards $ 10.00, $ 15.00 and $25.00, 

Google play cards and Playstation Network cards. 

Sales, repair and accessories for all Samsung models and other oellulars. 
Unkxk. rebad, reset, upgrade, replace lcd, keypad, speaker etc. 


POLISANAN Tecnico di Energia 
Renobabel tabata e topico principal 
durante e prome dia di e di 6 Green 
Conference. Un panel di e figuranan mas 
prominente den e region y na mundo riba 
tereno di sostenibilidad y utilidad a sinta 
hunto cu Prome Minister Mike Eman na 
mesa, kende a fungi como moderador. 
Hopi t’e punto y argumentonan importante 
y interesante cu a bin dilanti den e 
sesion aki, uno cu porcierto a mantene e 
audiencia den sala principal di Marriott 
Ballroom hopi atento durante mas di un 
ora. 

E asina yama ‘Joint Partnership Forum’ 
a conta cu participacion balioso di sra. 
Danielle Schmidt di Lighthouse Initiative 
di IRENA SIDS, Consul interino di Merca, 
sr. Hormazd Kanga, Director Ehecutivo di 
Carilec, sr. Thomas Hodge, CEO di Rocky 
Mountains Institute/Carbon War Room 
sr. Jules Kortenhorst y sra. Dymphna 
van der Lans, CEO di Clinton Climate 
Initiative. 

E grupo di lider di organisacionnan 
regional y internacional a discuti 
asuntonan tecnico y di poliza di Energia 
Renobabel hopi biaha poniendo e isla 
Aruba como ehempel y elogiando e 
vision di Prome Minister Mike Eman y e 
avancenan haci durante su direccion den 
maneho publico. 

“No ta djis un papia mas, e ta real y e 
t’akinan cu nos por wak,” sra. Schmidt a 
expresa den su prome turno na palabra, 
referiendo n’e metanan cu Aruba a pone 
su dilanti. 

Schmidt a continua bisando cu Prome 
Minister Mike Eman ta un visionario cu 
no solamente a identifica e importancia di 


sostenibilidad, pero tambe a sa di enfoca 
riba e recurso humano dor di busca pa 
crea centro di conocemento y excelencia 
na Aruba. “Cambio ta duna hende miedo, 
pero tambe ta trece hopi oportunidad 
cune,” tabata su palabranan. 

Consul interino di Merca pa nos islanan 
ta comparti e pensamento aki “Esaki ta 
momento hopi emocionante p’e region.” 
Director Ehecutivo di Carilec, e asociacion 
di companianan di electricidad den 
Caribe, a bisa cu e ta hopi impresiona cu 
e infrastructura y e nivel di tecnologia 
na Aruba. Sinembargo, e ta kere cu 
ningun hende por baha warda y descansa 
riba su laurelnan pasobra, manera sr. 
Kortenhorst a indica, continuamente tin 
avance y informacion nobo. 

Di eynan e importancia pa nos comparti 
tur e recursonan aki y mantene nos region 
na un nivel di vanguardia pa crece hunto. 

“Si nos a wak 10 aña atras, ta hopi nos a 
avansa, pero nos no mester relaha, pero 
sigui wak dilanti,” sr. Hodge a bisa. 

Otro manera di splica esaki ta con CEO di 
Clinton Climate Initiative, sra. Dymphna 
van der Lans a trece dilanti, esta cu e 
mihor manera pa midi nos exito ta con 
liher nos por replica e resultadonan 
den otro paisnan dor di comparti e 
informacion cu nos tin. 

Na final Prome Minister Mike Eman 
a gradici tur e panelistanan pa nan 
participacion y aporte na e topico. 
“Looking at our responsability beyond 
our inmediate interest’ y e ta kere cu 
esey a keda logra den e sesion aki. Como 
muestra di aprecio pa nan presencia, cada 
panelista a ricibi un regalo cortesia di 
Aruba Aloe Balm. 

Rol 29 di october 

Casenan cu Corte di 
Prome Instancia tin 
pa trata awe 


Horario 

Sospechoso 

Acto Castigabel 

08.30 

A.F.L.L. 

L.L. ta wordo acusa di a intencionalmente destrui 
bentana di un cas riba 29 di augustus 2014. 

E ta wordo acusa di a menaza un persona cu morto y/of 
maltrato riba 23 di mei 2015, dor di grita: “Buscame la 
pistola”. 

E ta wordo acusa di a keda sin cumpli cu e obligacion 
como chofer di un auto, di supla den aparato pa check 
alcohol den rosea riba 23 di mei 2015. E ta wordo acusa 
di a core bao influencia di alcohol riba e mes dia ey. 

09.15 

F.S.K. 

K. ta wordo acusa di ladronicia di balkinan y/of tubonan 
di PVC y/of plachinan di dak den e periodo di prome di 
januari 2014 te 14 di januari 2014. 

09.45 

R.P.J.S. 

S. ta wordo acusa di posesion di cocaine y hennep riba 4 
dijuni 2013. 

10.15 

R.N.W. 

W. ta wordo acusa di kiebro y ladronicia di un 
flatschreen tv y/of otro propiedadnan di un persona den 
e periodo di 19 pa 20 di mei 2015. 

10.45 

A.R.D. 

D. ta wordo acusa di kiebro y ladronicia den un scol di 
un spaarpot yen y/of soft riba 28 di mei 2014 te 2 di juni 
2014. 

11.15 

L.M.F. 

F. ta wordo acusa di a intencionalmente insulta un 
agente policial haciendo su trabao, dor di yame pa “M.” 
riba 15 di februari 2015. 

11.40 

J.E.P. 

P. ta wordo acusa di posesion di cocaine riba 25 di juli 
2015. 

11.50 

J.F.O.M. 

O.M. ta wordo acusa di exportacion di cocaine riba 26 di 
juli 2015. 


10 Pais le participa n'e Feria 
Gaslrenemico Mullicullural 
Dakela diademinge 8 
nevember 2015 


BISHITANTENAN por purba specialidadnan 
prepara dor di representantenan di e diferente 
paisnan. Tin oportunidad pa saborea cuminda 
multicultural riba e parkinglot di Parokia 
Birgen di Fatima diadomingo 8 di november 
di 9:00 am te cu 2:00 pm. 

Lo sirbi: Kool-, Galiña- y Banana stoba; Sopi di 
Carni, Frekedel/Sanger Jena, Cocada/Cala di 
Aruba, Tert, Kuki, Bolo, Pan Boyo, Macaron, 
Juice di Lamoenchi y di Tamarijn di Aruba. 
Pabellón, Sopa de Costillas de res, Ayacas, 


Jalea de Mangoy 
Jugo de Parchita 
di Venezuela. 
Galiña barbeque 
c u s a u s d i 
honing y sesam 
zaad (ajonjoh); 
Sopi Chines cu 
galiña/porco, 
berdura y noodles; Stoba di baca cu Ginger y 
Anis; Pan (gesteam) yena cu porco, Loempia, 
Bolo di webo cu coco raspa ariba, Juice di 
Lychee di China. 

Lasagna di Italia. Frijolada (arroz, frijoles, 
ensalada, tajadas, chorizo con arepa y 
chicharrón); Ajiaco con arroz y 
aguacate; Cajita feliz (Buñuelo, 
Pandebono y Hojaldra); Papa 
rellena, Aborragado, Empanadas, 

Natilla, Arroz con leche. 


Chocorramos, Agua de panela, Champu, 
Jugo de Borojó y Chocolate di Colombia. 
Frijoles Charros di Mexico.Tambe lo tin tent 
di cuminda di Ecuador, Portugal, Puerto Rico 
y Republica Dominicana. Nos ta encurasha pa 
un y tur pasa parkinglot di Misa di Fatima y 
purba e diferente platonan prepara cu orguyo. 

Parokia di Dakota 

Meta di e feria ta pa mustra un variedad di 
cuminda di diferente cultura y pa recauda 
fondo p’e renobacion di Parokia Birgen di 
Fatima. Un invitacion ta bay na tur parokiano 
di Parokia di Dakota y tur Catolico di Aruba pa 
bishita e feria. 


Caribbean 

Cinemas 




MetO pera 2015-1 


ON THE BIG SCREEN OF CARIBBEAN CINEMAS MEGAPLEX 8 


TANNHAUSER 

OCT31 12:00PM///^ 
NOV11 6:00PM ENCORE 


The Met 

ropolit an 

Opera 




y EXPERIENCE NOW OPEN! 

0 OUR PREMIUM LARGE FGRMAT AUDITORIUM 

^ OCTOBER 29 - NOVEMBER 4 


VIN DIESEL I ROSE LESLIE 

THE+LAST e™ 

WitchHunter 

MON-THURS 4:35 | 7:05 | 9:35 
FRI4:35 | 7:05 | 9:35 | 12:00 
SAT2:05 | 4:35 | 7:05 | 9:35 | 12:00 
SUN & HOL 2:05 | 4:35 | 7:05 | 9:35 


TYE SHERIDAN | LOGAN MILLER 



scouT S euipt 

TD THE 

Z0MBIEAPDCALYPSI 


MON 5:10 I 7:20 | 9:30 
FRI5:10 I 7:20 | 9:30 | 11:40 
SAT3:00 | 5:10 | 7:20 | 9:30 | 11:40 
SUN & HOL 3:00 | 5:10 | 7:20 | 9:30 


BRADLEY COOPER | SIENNA MILLERll CHRIS J. MURRAY | BRIT SHAW 


BURNT 1 

MON-THURS 4:45 | 7:05 | 9:25 
FRI4:45 | 7:05 | 9:25 | 11:45 
SAT2:25 | 4:45 | 7:05 | 9:25 | 11:45 
SUN & HOL 2:25 | 4:45 | 7:05 | 9:25 


DARANORHAL ACTIVITY 

THE GHOST DIMENSION ^ 

MON-THURS 5:20 | 7:30 | 9:40 [r] 
FRI 5:20 | 7:30 | 9:40 | 11:50 
SAT3:10 I 5:20 | 7:30 | 9:40 | 11:50 
SUN & HOL 3:10 | 5:20 | 7:30 | 9:40 


TOM HANKS | MARK RYLANCE 


BRIDGE □fSPIES 

WITH SPANISH SUBTITLES 
MON-THURS 8:45 
FRI-SAT 8:45 
SUN & HOL 8:45 


JACK BLACK | DYLAN MINNETTE 


(ioo$e1)Wi|N! 

MON-FRI 4:10 I 6:25 
SAT 1:50 I 4:10 | 6:25 
SUN&HOL 1:50 I 4:10 I 6:25 




LEVI MILLER | HUGH JACKMAN 




[pg] 


WITH SPANISH SUBTITLES 
MON-THURS 4:30 | 7:00 
FRI 4:30 | 7:00 
SAT2:05 | 4:30 | 7:00 
SUN & HOL 2:05 | 4:30 | 7:00 


ADAM SANDLER | ANDY SAMBERG 


tRmTiwiniigl 

WITH SPANISH SUBTITLES [p^ 

MON-THURS 4:30 | 6:35 | 8:40 
FRI 4:30 | 6:35 | 8:40 
SAT 2:25 | 4:30 | 6:35 | 8:40 
SUN & HOL 2:25 | 4:30 | 6:35 | 8:40 


EMILY BLUNT | BENICIO DEL TORO 


MON-THURS 9:25 
FRI9:25 | 12:10 
SAT9:25 | 12:10 
SUN & HOL 9:25 


0 


MATT DAMON | JESSICA CHASTAIN 


MATT □AM□N 

sMARTIAN 

WITH SPANISH SUBTITLES 
MON-THURS 5:50 | 8:50 
FRI 5:50 | 8:50 | 10:45 
SAT2:50 | 5:50 | 8:50 | 10:45 
SUN & HOL 2:50 | 5:50 | 8:50 


STARTING NOVEMBER 5 | THE PEANUTS MOVIE • SPECTRE 




D App Store 

Prome Minister Eman a acentua e forsa y 
energia humano di islanan rond mundo 

"f amor pa nos 
baranca ta pone nos 
baci lo imposibel 
bira posibel" 


DEN MARRIOTT Hotel e di 6 Green Aruba 
Conference ta tuma lugar unda vision 2020 di 
Aruba ta un di e topiconan cu ta wordo atende. 
Esaki t’e meta cu Gobierno di Aruba a pone su 
dilanti pa na 2020 e isla no ta depende mas di 
petroleo fosil. 

Den su speech Prome Minister Eman a bisa cu 
riba e caminda largo pa yega n’e meta final 
2020, Aruba a sera amistadnan bunita, pero 
tambe a logra partnership cu institutonan 
importante den mundo. 

Banda di Carbon War Room, Rocky Mountains 
Institute, TNO, Clinton Climate Initiative y 
ultimamente cu UNDP y IRENA. 

Persona y partnernan local a haci e diferencia 
den haci e imposibel bira posibel. 

Colega Mike de Meza y Director di Utilities 
Hoevertsz, banda di WEB, ELMAR y otronan 
ta yudando Gobierno logra su obhetivo. 

Eman a dedica gran parti di su discurso 
emocionante, na islanan chikito manera Aruba 
cu tur e retonan cu nan ta deal cu nan a base 
diario. Den e sala tabatin hopi representante 


Simply Xlie B 


di islanan cu 
nombernan 
e X o t i c o y 
desconoci, 
manera Vanuata, 
Samoa, Fiji, 
Tuvalu, pero 
tambe di e 
arcipelego 
Seychellen. 

“Mi kier papia 
awe cu mi ‘island 
people’ for di e 
mas profundo 
di mi curazon. 
Como isla nos no a haya e mihor carta di e 
baraha. Hopi di nos a pasa den colonisacion 
y sclavitud, tambe nos ta biba riba islanan cu 
hopi reto y desafio. Economia hopi bes ta basa 
riba un solo pilar. 

Nos cuminda ta wordo importa y nos ta biba 
riba islanan tanto den Caribe como Pacifico 
cu ta confronta desasternan natural manera 
horcan, tyfon y temblor. 

Nos islanan ta confronta retonan cu ta parti 
di historia, parti di geografia y tambe parti di 
destino.” Mike Eman a bisa cu apesar di tur e 
retonan aki y tambe di un colaps economico 
cu ta afecta gran parti di e poblacion - manera 
ciere di e refineria na Aruba na 1986 cu a 
causa un rebabo di 50% di e GDP y 40% di 
desempleo. “Esaki ta pasa ora un isla chikito 
ta haya su mes confronta cu retonan di 
embergaduranan asina. Asina nos mester deal 
cu e carta cu nos a haya di e baraha.” 

“Den e curazon di nos islanan tin un forsa 
enorme cu ta surpasa tur e retonan aki. E carta 
cu nos a haya no tabata e mihor, 
pero Dios a bendiciona nos cu 
caracteristanan fuerte. 


it I 


•“■"1 

SPECIALPRICE 

COFOKIT/ 








SPACEFORRENT 
OFFICE/SALES50M2 
SPECIALPRICE 
CALL: 5831001 




AWQ. 7.95 



\I1AKS. 
U.éÁ' 





^%yvalvaline. 
MQTQR QIL 


MORGENSTER #12 


B TEL: 583 1001 


Mi a topa awe cu hendenan di Montserrat, 
unda na 1995 e isla casi a wordo bari di mapa 
dor di un vulcano. 

Hendenan mester a bandona e isla, pero nan 
a bin bek determina pa reconstrui nan isla”. 
Eman a menciona Grenada cu a wordo azota 
pa un horcan cu a destrui 90% di e casnan. Nan 
tambe a traha dia y anochi pa reconstrui nan 
isla y drecha nan economia. 

Prome Minister a menciona Haiti unda un 
temblor a haci un disaster sin igual na 2010. 
El a bishita Haiti y a mira pa su mes loke e 
temblor a haci. 

“E hendenan di Haiti ta traha duro pa reconstrui 
nan pais y nan ta logrando grandemente.” 
Eman a papia di e islanan den Pacifico cu ta 
mira e cambio di clima como un menasa serio 
pa nan. 

E nivel di lama ta un peliger pa mayoria di e 
islanan aki. Pero, nan ta lucha duro pa trata di 
e evita e desaster aki. Nan ta bay mundo rond 
pa pidi atencion pa nan problema y ta convenci 
cu mundo ta responde pa nan por keda biba 
riba nan islanan. 

“Nos, habitantenan di islanan, tin algo en 
comun. Nos ta stima e baranca unda nos a 
nace y lanta y nos ta determina pa haci tur lo 
posibel pa reconstui nos isla, pa percura pa nos 
isla keda manteni den e forma cu e ta. 

Nos tin abundancia di fuentenan natural cu 
nos a wordo bendicona cu nan. Nos amor pa 
nos baranca ta haci nos fuerte pa confronta 
retonan grandi. Nos ta haci e imposibel bira 
posibel dor di nos flexibilidad y nos forsa 
determinante. 

Mi ta spera cu otro islanan sigui e vision 2020 
di Aruba”, Eman a bisa na final di su discurso 
bunita unda el a acentua cu e energia humano 
ta nos guia den nos limitacion y vulnerabilidad. 

Awe ta Dia 
Mundial di 
Stroke 


H ELLE N Mohamed di Fundacion CVA Aruba ta recorda 
tur hende cu awe ta Dia Mundial di Stroke. 

Fundacion CVA Aruba lo kier siña pueblo di Aruba tambe 
con pa preveni un Stroke of Atake Cerebral specialmente 
riba e dia importante na unda henter mundo ta para 
keto con pa no haya un stroke. Nos lo pone enfasis riba 
e palabra F.A.S.T. cu ta pa pueblo por haya sa si un 
persona den bo sercania lo por ta haya un stroke. 

F. kier men cu e cara ta cambia bay di banda, cu A. bo 
ta pidi e persona pa hisa un brasa, S. laga e persona 
bisa algo chikito y T. ta para p’e tempo cu ta masha 
importante pa un persona cu por haya un stroke. 

Si e ta na ora,no bay drumi prome, mas liher e lo por 
recupera di e atake cu e ta haya! Si e haya un Tia, cu ta 
un atake chikito cu ta bin, pero bay despues di un rato, 
bay dokter tog!! Esaki por ta un comienso di un stroke 
cu por ta mas grandi. Nos ta spera cu pueblo despues 
di e 10 aña cu nos ta bringa pa prevencion dor di duna 
e factornan di riesgo y cu ta bisa cu e malesa aki no tin 
edad, ni rasa ni sexo. 

Algun factornan di riesgo ta presion halto, diabetes, 
colesterol den sanger, uso exceso di alcohol y sigaria. 
Otro factornan por ta falta di haci ehercisio, problema 
di circulacion den e adernan, come malo y tambe si e 
curason no ta traha bon pa motibo di p.e.bati abnormal 
of por forma un prop di sanger den e ader cu por haci 
cu bo por haya un stroke. Tur esaki ta bin dilanti dia di e 
congreso nos dilanti dor di varios dokternan presente!! 
Bin scucha varios ponencia di e specialistanan pa cambia 
bo estilo di biba!! 










mm 


inlll 

Hnijlll 



Reglstra awo! 

Manda bo e-mail na 
noticia@ awemainta. com 



[ MESTER Dl PLACA? 


EMPEÑA Y CUMPRA ORO 



Jun ■iL<:.t-rrijÉ^Ji; 







JUWELENHUISJE 

ORARIO lOAM . ÓPM DIALUNA TE DIABIERNA 



ORANJESTAD WERFSTRAAT 7 LOK, 12 TEL 5SS 4141 O SAN NlCOLAS B, V/D VEEN ZEPPENFELDSTRAAT 14 TEL 5S4 4141 

Hoben y Talentoso Nurianne Helder: 

“Proyecto Hoben y Talentoso a pone mi sinti e 
compromiso cu e comunidad di Áruba." 


NINGUN meta ta incansabel si bo pone bo curason na 
dje. For di chikito nos tur tin un soño cu nos ta anhela na 
dje, pero pa haci e soño tan anhela aki bira un realidad, e lo 
costa nos un gran cantidad di determinacion, dedicacion, 
disciplina propio y esfuerso. 

Cu otro palabra den bida ora bo kier logra algo esaki no lo 
bay sin su sacrificio bo tin cu lucha y traha duro pa logra 
esaki. Celebrando su di tres edicion, e proyecto di hubentud 
Hoben y Talentoso a reconoce numeroso hoben di Aruba cu 
a destaca den diferente area manera inovacion, educacion, 
musica, arte, baile y deporte. 

Pa Nurianne Helder, e tabata un elogio pa a keda reconoci 
den e proyecto Hoben y Talentoso. Segun Nurianne 
Helder: “El a nifica hopi pami, el a trece hopi disciplina, 
hopi determinacion ya cu e focus y “spotlight” tabata riba 
mi persona. 

E tabata un compromiso no solamente cu mi mes, pero 
tambe cu e comunidad di Aruba. Mi ta un persona cu 
semper a traha pa logra tur mi metanan cu mi a pone pa 
mi mes y mas meta ta wordo agrega cada aña.” 

Pero no ta tur ora cosnan ta bay manera desea. Den bida 
tin algun momento cu nos ta pasa den duro, ta mescos cu 
nan a benta nos den un lama bruto y nos mes tin cu purba 
sali for di esaki. 

Un momento asina’ki Nurianne tambe a experiencia e aña 
aki. “Den tur nos ocupacion pa logra nos metanan, tin 
biaha nos ta luhida cu nos curpa ta un instrumento hopi 
importante pa locual nos kier logra den bida, anto asina 
hopi cos a sosode y ainda mi ta purba procesa loke a pasa 
cu mi persona. E ta un realidad awor y mi tin cu biba cune, 
pero esaki no lo stroba mi di logra tur mi metanan poni mi 
dilanti. \A1 contrario awor mi tin mas meta y esaki lo haci 
mi mas fuerte pami traha y bay mas padilanti.” 

Algun luna atras e hoben Nurianne Helder a wordo 
diagnostica cu Diabetes tipo 1 y awor pa prome biaha e lo 
bay duna su testimonio y conta su storia dilanti publico. 
“Mi tin sigur cu tin mas hobennan eyfo cu a pasa den 
situacion fastioso mescos cu mi, pero no laga esaki strobabo 
logra bo metanan. 

E ta un forma pa surpasa tur obstaculo cu mi ta keda 
confronta cune. Nos tur ta bay tin esey den nos bida, pero 
nos tin cu sigui padilanti no matter what”, Nurianne a 
finalisa hisando. 

E hoben Nurianne Helder tambe lo forma parti di e show 
dia 4 di november proximo durante di entrega di “Award 
Book Hoben y Talentoso 2015” den Cas di Cultura. 
P’esnan cu kier sa un poco mas riba e proyecto Hoben y 
Talentoso por subi e facebook page n’e link facebook.com/ 
hobenytalentoso 

Carla habri pa Minisler 
di Asunle Social, Labor 
y Maneho di Hubenlud, 
sr. drs. P. Croes, locanle 
eliminacion di arl. 1613 X 

Pa: Richenella Wever 


SU EXCELENCIA Minister di Asunto nan 
Social, Labor y Maneho di Hubentud, sr. drs. 
P. Croes, 

Pa medio di esaki mi kier tuma e oportunidad 
di reacciona riba Minister su articulo encuanto 
e eliminacion di articulo 1613 X di nos Ley 
Laboral, cu a sali dia 19 di october ultimo den 
corant AWEMainta. 

Den Minister su articulo, Minister ta trece pa 
dilanti e siguiente punto nan, riba cualnan mi 
lo reacciona mas adelante den e carta: 

1. Cambionan laboral no lo tin ningun efecto 
riba contractonan actual. 

2. Aruba t’e unico pais den Reino cu no ta 
brindando e oportunidad p’asina un persona 
por haya un trabou di 6, 8 of 10 luna. 

3. Gremionan ta sinti cu e cambio aki lo brinda 
mas hende e oportunidad pa haya un empleo. 

4. Lo maximilisa e periodo cu por sera un 
contrato pa tempo define na 2 aña. 

5. E cambio di ley aki lo beneficia 50 plussers, 
hobennan cu lo kier traha pa periodonan 
cortico, hobennan cu a termina leerwerktraject, 
hende nan saliendo di bijstand y mester 
un empleo y tur persona cu no tin trabou 
actualmente. 

6. Gobierno y gremionan ta kere cu e cambio 
aki lo tin efecto positivo pa tur hende cu no tin 
trabou actualmente. 

Siguientemente mi lo kier elabora mi opinion 
riba e 6 puntonan aki: 

1. E cambio di ley aki no lo tin efecto riba 
contract nan actual, sinembargo si un persona 
cu tin un contracto indefini n’e momento nan 
aki y kier cambia di trabou pa X of Y motibo, 
awor lo tin duda pa haci esaki, ya cu no tin e 
seguranza mas cu e lo por haya un contracto pa 


tempo indefini despues di su proeftijd (loke 
n’e momentonan aki ta di 2 luna), loke ta 
trece cune un incertidumbre hopi grandi p’e 
trahador, paso e no sa si e lo wordo tuma vast 
despues di 8 luna of despues di 16 luna (y por 
ta ni despues di e temporada aki e lo wordo 
tuma vast). 

2. Aruba tin aspectonan unico den Reino, 
y esaki ta un di nan. Mi ta di opinion si un 
persona kier un trabou pa 6, 8 of 10 luna e 
lo por acudi na un uitzendbureau, unda nan 
por yuda e persona haya un trabou cu ta na 
prome lugar na su nivel (sea di estudio of di 
experiencia laboral) y si e persona kier tin 
trabou pa un tempo defini e lo por informa e 
bureau pa nan por tene esaki na cuenta. 

3. Gremionan ta sinti cu e cambio aki lo brinda 
mas hende e oportunidad pa haya un empleo, 
y mi tin cu bisa cu esaki lo por ta berdad, pero 
a costo di kico? 

A costo cu no lo tin e deber tin tuma un 
persona pa un contracto pa tempo indefini. 
Dus constantemente lo por tin cambio den 
personal, pasobra e dunador di trabou no ta 
obliga di tuma e persona aki, e por haci uso di 
su capacidad pa 8 luna (of menos of mas) anto 
despues bedankt e pa su bon trabou. 

Dus en realidad no ta crea mas cupo di trabou, 
sino tin chance di cambia personal mas 
facilmente. Y si e persona demostra cu e ta un 
bon trahador y e wordo tuma den vastedienst, 

e ora e pregunta ta sinta na.na unda nos lo 

tin mas cupo di trabou? 

4. Nos no por basa cambio di ley laboral riba 
e gruponan manera personanan cu lo sali 
di bijstand, of 50 plussers, mas bien tin otro 
metodo nan cu por wordo ahusta y cambia. 
Por ehempel, pa persona nan cu ta cobra 


bijstand, nos lo por adopta e metodo Hulandes 
na unda e persona cu ta cobra bijstand (cu NO 
ta arbeidsongeschikt) mester demostra cu e 
ta activamente buscando trabou, si e no por 
demostra esaki e no ta kom in aanmerking pa 
haya bijstand. 

Di e manera aki nos ta limita bijstand pa 
personanan cu realmente mester di dje y no 
pa personanan cu ta capas di traha manera tur 
otro trahador riba nos dushi isla, pero ta dicidi 
di no haci esaki, pasobra e tin e oportunidad 
di haya ayudo for di Gobierno. 

5. E cambio di ley aki den mi concepto no lo 
tin un efecto positivo pa tur hende cu no tin 
trabou actualmente, pasobra ken por sigurami 
cu esaki lo crea mas cupo di trabou? 

Unda e cupo nan di trabou ta n’e momento 
nan aki? 

Na Aruba nos no tin industria ni inversionan 
miyonario cu ta crea cuponan di trabou na 
cantidad. 

Señor Minister, mi ta kere cu lo ta un bon idea pa 
haci estudionan cu por demostra cu enberdad 
mester haci cierto modificacion, pasobra n’e 
momentonan aki e unico personanan cu e 
cambio di ley aki lo beneficia t’e dunador di 
trabou, cu no lo tin ningun deber cu su trahador, 
pasobra manera menciona anteriormente, un 
persona gevraagd of ongevraagd lo haya un 
contract cu lo por dura 16 luna y a su bez, 
despues e no tin seguransa cu e lo wordo tuma 
pa tempo indefini. 

Con hendenan lo por basa nan bida cu un 
incertidumbre grandi asina? 

Con lo haci cu nos young proffesionals cu ta 
bin bek cu debe riba nan cabes (ban laga un 
banda si nan ta of no ta haya trabou den nan 
area), cu lo haya trabou pa tempo defini? Sin 
un seguranza cu nan lo por sigi traha pa tempo 
indefini despues di dicho tempo? 

Lo mester por tin otro alternativa nan cu lo 
beneficia no solamente e dunador di trabou, 
manera cu e eliminacion di e articulo aki, sino 
un alternativa cu realmente lo beneficia nos 
tur. 

Mi ta sera cu e siguiente dicho: “Een verkregen 
recht kan nooit vergaan”, es decir, ta mihor 
papia di un adaptacion di art. 1613 X cu 
manera menciona anteriormente lo beneficia 
e trahador como e dunador di trabou, y no di 
un eliminacion di un derecho cu nos tin. 























Studiantenan di 
Hogeschool Rotterdam 
lo traha un plan p^e 
area di Steenweg 


STICHTING Monumentenfonds Aruba 
(SMFA) su meta principal ta preserva nos 
monumentonan pa futuro generacionnan 
banda di adkiri, restaura y mantene 
tambe ta duna atencion na nos herencia 
cultural pa medio di conscientisacion y 
educacion. 

Dialuna 26 di october ultimo, un grupo di 
8 studiante a yega Aruba for di Hulanda, 
pa traha riba nan Minor Project. E proyecto 
aki ta organisa pa Hogeschool Rotterdam, 
SUS Ateliers conhuntamente cu Stichting 
Monumentenfonds Aruba. Esaki ta di 3 
aña consecutivo cu SMFA ta forma parti 
di e proyecto aki caminda cu un grupo di 
studiante di Hoge School Rotterdam ta 
keda den un area y ta crea un masterplan 
pa desaroyo di e area aki. 

Na 2013 e studiantenan a keda y 
traha den e area di Rancho creando 
e plan yama ‘Perlanan di Rancho’. 
Na 2014 a toca turno na San Nicolas 
caminda cu den dos siman di traha 
extensivamente den e area e studiantenan 
a crea e plan ‘ Planta pa Futuro’. 


E aña aki e grupo lo enfoca riba e area di 
Steenweg, un area net mei mei di 2 caya 
importante di nos centro di ciudad cual 
tin hopi edificio monumental. 

E studiantenan lo hospeda den e 
edificio di ex Botica Aruba (Steenweg 
17) y lo traha durante dos siman 
largo riba un plan pa desaroyo di e 
area aki y na final lo presenta esaki. 
E proyecto aki ta realisabel danki na 
sponsorsnan cu ta contribui cu nos 
pa haci esaki posibel. SMFA kier 
yama danki na nos sponsorsnan: 
Subway cu ta contribui na un lunch 
saludabel tur merdia p’e studiantenan. 
MIO cu ta haci e comunicacion 
posibel p’e studiantenan pa medio di 
nan servicio di MIFI. Superfood cu a 
coopera p’e studiantenan por cuminsa 
nan dia cu un desayuno tur mainta. 
Kowloon, Taste of Belgium, Cilo y Que 
Pasa lo deleita e studiantenan cu un 
dushi dinner. Y tambe un danki na ATA, 
Arubus, Office Systems, Aruba Aloe, La 
Cabana y Manrique Capriles pa aporta 
n’e proyecto aki. 

Bella y 
Edwin la 
bishita scol 


AUTOR y ilustrador Irmgard Frans ta presenta 
su storianan di Bella y Edwin na muchanan di scol 
otro siman. Esaki den cuadro di Festival di Buki 
pa Mucha cu ta habri diabierna awor cu un fiesta 
grandi patras di Biblioteca na Playa. Tur mucha 
cu nan mayor ta bon bini for di 5or. 

Irmgard Frans a yega di expone su pinturanan di 
Bella y Edwin na Biblioteca den sala di exposicion. 
Y aki e pintor a haya e smaak pa bay mas serca di 
mucha. 

Su proyecto di skirbi “stripverhalen” a nace dor di 
un amiga di infancia, kende despues di a lesa su 
prome buki “En ik droomde”(2012), a pidi’e pa 
skirbi un buki di tur aventura di nan hubentud. 
Pa por comparti cu mucha y pa keda cu recuerdonan 
agradabel. Mirando cu e aventuranan ta hopi, a 
dicidi pa conta nan den forma di storia pinta. 
Irmgard ta kere cu e tema di e festival ‘Naturalesa, 
ciencia y tecnologia’ ta pas bon den e tempo aki y 
e lo conta algo di e tema y despues ta pasa pa un 
storia basa riba e tema. 



Irmgard Frans kier comparti cu mucha, con antes 
e muchanan tabata hunga usando nan fantasia. 
Su inspiracion ta bin di recuerdonan di tempo 
e tabata chikito y cu Irmgard cu su ruman y 
amiganan tabata hunga pafo. Irmgard Frans ta 
traha mas o menos un luna riba un pintura. Tempo 
cu Irmgard tabata chikito e tabata gusta autor 
y ilustradornan Willy van der Steen, Chris van 
Abkoude y Hans Christian Andersen y un par mas. 

E tabata gusta e bukinan di Billie & Betsie Turf 
masha hopi mes. Esaki ta prome biaha cu Irmgard 
Frans ta participa n’e Festival di Buki pa Mucha. 































































Publice a gosa 
di intercambio ameno 
cu Polis na Expo Cas 


CUERPO Policial tabata presente na 
Expo Cas 2015 cu un booth y diferente 
demostracion di e trabao di varios 
unidad. 

Nan a comparti hopi informacion 
importante tocante di prevencion di 
crimen, incluyendo con pa haci e cas 
mas sigur pa prevencion di ladronicia, y 


a invita muchanan pa saca potret banda 
di e Seadoo nobo di Polis Maritimo. 

A conta cu presencia di Recherche, 
Maritieme Politie, e Team di Trafico, 
Polis di Bario y e Team di Comunicacion 
y Prevencion. Tambe nan a duna 
informacion tocante di Ley di Cacho, 
pa cual e control tambe ta cay bao di 


Cuerpo Policial.Naturalmente e 
topico principal di hopi intercambio 
cu publico tabata con pa provee e 
mihor proteccion contra ladronnan 
cu ta busca pa horta rond y den cas. 
Cuerpo Policial ta participa durante 
henter aña na diferente accion, 
evento y demostracion cu ta 
trece nan mas serca di publico, y 
ta oportunidadnan unico pa nan 
subraya e parternship entre Polis y 
comunidad pa cu prevencion di crimen, 
como tambe seguridad en general. 
Cuerpo Policial ta gradici tur persona, 
adulto, hoben y mucha cu a pasa cuminda 
nan durante di Expo Cas. 

Un danki grandi ta bay tambe na Clayton 
y Stanley Brown p’e oportunidad y e 


amabilidad di tur 
aña, na Rosetty 
Eleonora y colega 
di Perfect Team 
Event Planners y 
na Kufung Ho di 
High Performance 
Cuerpo Policial resa^ 

Minister Otmar Oduber ^ 

Hopi trabou 
tumando 
lugar pa nos 
celebracionnan 
nacional 



DEN CUADRO di celebracion di 30 
aña di nos Status Aparte y 40 aña di nos 
Himno y Bandera, pero tambe 60 aña 
di nos Escudo, tin hopi trabou andando 
pa por celebra esaki manera debe ser. 
Den e siman tras di lomba a firma e 
“gunnings advies”, cual e contratista 
Van Kessel ta encarga pa construccion 
y e trabounan riba Plaza Padu. 

Un inversion di mas of menos 1.6 miyon 
florin cu ta ensera henter e aspecto 
infrastructural y e artista Ciro Abath lo 
t’esun encarga cu e proyecto pa rindi 
honor n’e tres compositornan di nos 
Himno cu otro aña lo ta celebrando 40 
aña di existencia. 

Ta trata di un obra di arte cu ta ilustra 
e propio Padu Lampe, conhuntamente 
cu su dos amigonan y co compositoman 
di nos Himno Nacional, Rufo Wever y 
Hubert Lio Booi. 

Di e forma aki ta duna tambe 
reconocimento n’e tres baluartenan 
aki cu ta graba den historia di Aruba. 
Minister Otmar Oduber ta comenta cu 
e trabounan aki mester culmina prome 
cu 18 di maart p’e gran celebracion por 
tuma lugar riba Plaza Padu tambe. 

Un otro proyecto cu tambe mester 
completa prome cu e fecha menciona 
t’e trabounan na Plaza Betico Croes. 
Minister Oduber ta bisa: “Nos a 
tuma decision conhuntamente cu 
Departamento di Cultura, cu ayudo 
financiero di Oficina di Turismo y tambe 
Fondo Desaroyo Arubano cu atrabes di 
UNOCA a mira e importancia pa un otro 
herencia cultural cual ta Plaza Betico 
cu casi despues di 30 aña no a ricibi un 
mantencion debido, cu lo inverti rond di 
1 miyon florin pa mehoracion di e plaza. 


Hopi t’esnan cu por a nota e condicionnan 
bastante fastioso cu e plaza aki ta den 
dje, unda awor cu e inversion, p’e 
proximo celebracion dia 17 di maart, 
lo por tin por lo menos un mihor plaza.” 

Lo mehora e area di e koepel unda 
henter e aspecto infrastructural di 
esaki lo ta bek den condicion, y cambio 
completo den electricidad. 

Tambe e koepel lo conoce un expansion 
y lo drecha e area bou di stage y tambe 
e espacio unda e artistanan ta haci uzo 
durante nan presentacion lo conoce 
mehoracion den infrastructura. 

Sr. Oduber ta sigui comenta: “Cu e 
mehoracion di Plaza Betico awor lo por 
tin un espacio disponibel, cu henter aña 
por wordo poni na disposicion di nos 
comunidad. 

Banda di e actividadnan cu nos tin 
custumber di dje awor tin espacio pa 
entrenamento di baile, teatro of musica 
kisas. 

Banda di e plaza mes cu mehoracion di 
e koepel completo tin mas espacio pa 
sigui desaroya no cultura.” 

E mandatario a comenta cu a aserca Cas 
di Cultura pa por yega na un asina yama 
“beheersovereenkomst”, pa di e forma 
aki Cas di Cultura por keda encarga cu 
maneho di Plaza Betico. 

Percura pa maneho diario, huur y uzo 
di e plaza den un forma continuo. 
Minister Oduber ta finalisa bisando: 
“Nos kier pa durante henter aña tin 
actividad pa di e forma aki por mantene 
Plaza Betico den su top condicion y 
p’e no bay for di man manera a pasa 
den pasado unda awe mester haci un 
inversion asina grandi.” 

Kees Rade, Embahador di Desaroyo Sostenibel na Hulanda durante di conferencia 'Green Aruba' 

"MuBdialmente Áruba ta un 
ebempel inspirativo" 

Reino, UNDP y Aruba a firma MoU pa un Center of Excellence 


RIBA E DI dos dia di Green 
Conference Aruba a firma un MoU 
pa crea na Aruba un Center of 
Excellence. 

Di parti di Nacionnan Uni ‘UNDP’ 
a firma Richard Blewitt, Kees 
Rade, Embahador di Desaroyo 
Sostenibel di Ministerio di Asunto 
Exterior di Hulanda a firma den 
nomber di Reino Hulandes y 
Prome Minister di Aruba, Mike 
Eman a firma pa Aruba. 

E centro aki ta enfoca den yuda 
islanan SIDS (Small Island 
Development States) cu e 
problemanan cu nan ta confronta 
y sostene nan den nan desaroyo 
sostenibel. 

Despues di a firma Kees Rade a 
splica kico e Center of Excellence 
ta encera. 

“E centro ta un cooperacion entre 
e tres entidadnan cu a firma e 
MoU. E Center of Excellence na 
Aruba ta pa comparti conocimento 
y experiencia di e islanan 
(SIDS) cu ta wordo confronta 
cu problemanan natural hopi 
specifico manera aumento di e 


nivel di lama dor di cambio di 
clima - cu tin un impacto enorme 
riba e islanan. E islanan por siña 
di otro”. 

Rade a bisa cu e no por keda sin 
menciona e modelo extraordinario 
cu Aruba tin pa por medio di 
energia renobabel haya un 
economia berde. 

“Esaki ta algo cu ta hala atencion 
y mundialmente Aruba ta un 
ehempel inspirativo. 

Esey ta motibo cu nos a dicidi pa 
lanta e centro di excelencia aki na 
Aruba.” 

Banda di Gobierno di Aruba y 
UNDP tin TNO cu tambe ta bay 
hunga un papel importante den 
maneho di e centro di excelencia. 
Mescos Universidad di 
Aruba ta bay ta envolvi den e 
proyecto. “Universidad ta bay 
crea un plataforma digital di 
conocimento.” 

Kees Rade, kende no mucho 
tempo pasa tabata Embahador 
na Brazil, a bisa cu e oficina di 
e centro ta bay ta den e edificio 


‘Center for Innovation dr. Edward 
Cheung’ unda un dia prome a hisa 
e bandera di Nacionnan Uni. 

“E ‘Center of Excellence’ ta bay tin 
un aspecto fisico ya cu algun bes 
pa aña expertonan di islanan SIDS 
ta bin Aruba pa wordo getraind 
dor di profesionalnan di TNO na 
Aruba. 

Esnan cu ta bin aki ta mira 
proyectonan sostenibel, manera 
e lugar di parkeo na Aeropuerto 
cu panelnan solar y e facilidadnan 
di ‘waste to energy’ y e ‘deep sea 
cooling’. 

Bunita ta cu si duna un curso 
na Aruba na hendenan di Fiji, 
Marshall islands y otro islanan 
Caribense nan por tuma e 
proyectonan aki como ehempel y 
haci mescos nan nan isla.” 

Rade a splica cu UN a scoge Aruba, 
pasobra cu e isla ya caba ta hopi 
avansa cu proyectonan sostenibel. 
Vision 2020 ta un meta masha 
ambicioso di Prome Minister 
Eman, pero por constata cu e 
avancenan ta bayendo liher. 

“E reto grandi ta e ultimo parti pa 


bira 100% sostenibel.” 

Rade a splica cu e gastonan di e 
Center of Excellence ta wordo 
financia e prome dos añanan dor 
di Hulanda. Esaki den forma di un 
donacion den un fondo di UNDP 
cu ta manda e placa p’e centro. 
Aruba su parti den esaki ta ofrece 
un lugar y pone hende disponibel 
pa traha den e centro. 

Kees Rade no por a keda sin 
comenta riba e expresion di Prome 
Minister Eman durante su discurso 
di apertura. 

Eman a menciona cu energia 
humano t’e energia mas importante 
cu tin na mundo. “Mi a haya esaki 
un expresion bunita y realistico. 
Claro cu e tin razon. Bo por bin cu 
tur sorto di invento y proceso, pero 
sin e energia ey, nada ta logra ni 
bira duradero. Energia humano t’e 
base di tur cos.” 

Na final Rade a enfatisa cu cambio 
di clima ta riparabel den e islanan 
chikito, e menasa di e nivel di lama 
cu ta subi tey, e yobidanan fuerte 
tambe y nos tur hunto mester pone 
un paro n’esaki y liher. 

Santa Rosa su ultimo Mercado ta 
diadomingo awo prome di november 

Bin disfruta dibo 
productonan local 
prome cu aña caba 



DESPUES di un aña sumamente 
exitoso di diferente Mercado Santa 
Rosa. Nos por mira atras cu for di tur 
bario rond Aruba nos bishitantenan 
sa di yega p’asina por disfruta di 
diferente productonan local. 

Mas ainda e prijs alacansabel pa un 
y tur cu semper nos mercadonan ta 
ofrece. Un facilidad cu nos ta ofrece 
cu tur hende por yega fasilmente 
na Santa Rosa. Productonan cu ta 
durante di nos Mercado Santa Rosa 
so nan ta obtenibel. 

Comentarionan positivo cu cada un 
di nos coleganan ta haya durante un 
dia di mercado. Bishitantenan cu ta 
puntra cada rato cua lo t’e siguiente 
fecha di Mercado. Esaki ta duna tur 
indicacion cu tin espacio y motibo 
suficiente cu nos mester continua 
cu nos Mercado Santa Rosa. 

Asina nos por sigui comenta di 


henter e aña aki di Mercado Santa 
Rosa cu tur tabata un exito total. 
Manera un dicho ta bisa “Tur cos 
cu cuminsa tin su final”, pero no 
pa semper. 

Nos a yega den e temporada di fin 
di aña y asina tambe nos ta yega na 
nos ultimo Mercado Santa Rosa p’e 
aña aki cu ta 2015. 

E ultimo Mecado Santa Rosa 
ta tuma lugar diadomingo awo 
prome di november. Manera 
t’e custumber nos mercado tin 
pabo diferente productonan local 
p’asina abo por yega y cumpra y 
disfruta di nos dia familiar aki na 
Santa Rosa mes. 

Cuminsando for di 9’or di mainta 
nos ta bai te cu 3’or di atardi rib’e 
diadomingo aki. Ofreciendo bo 
remedinan di tera produci pa nos 
mes un hendenan. Mata pa hasi bo 
hogar mas bunita p’e fin di aña aki. 
















Lo bo haya tambe productonan 
organic cu ultimamente nos 
bishitantenan ta pidi p’esaki cu 
sigur ta no mas saludabel. 

Carni fresco manera Cabrito, 
Porco especialmente pabo por 
saboria un bon plato. Algo cu bo 
mester sigur tambe p’e temporada 
aki ta un rom traha aki na Aruba 
mes cu lo bai tin. Den e solo 
cayente di Aruba sigur un bon 
batido di fruta fresco of un bon 
Frio pa refresca. 

Pasabocanan dushi nunca no por 
falta den nos Mercado Santa Rosa 
manera bolo, cocada, y conserva. 
Pa pone e cherry rib’e bolo claro cu 
no por falta e dushi cumindanan 
crioyo manera sopi, cabez cu 
higra, cabrito stoba, cool stoba, 
pisca, sekat, comcomber stoba y 
hopi mas pa bao pasa y saboria un 
bon plato. 


Nos bar semper bon surti cu 
bebidanan friu pa calma e sed. 

No ta keda nos nada otro di invita 
Aruba completo pa yega serca nos 
y bishita nos ultimo mercado Santa 
Rosa cu ta tuma lugar e diadomingo 
aki prome di november aki na Santa 
Rosa. For di 9’or di mainta porta 
ta habri p’asina abo por disfruta di 
un dia familiar yena cu ambiente. 
Alaves nos ta gradici Aruba p’e 
sosten duna durante e aña aki. 
Sigur na tur cu a duna nan aporte na 
un of otro manera p’asina nos por 
a realisa nos mercadonan durante 
aña. 

Sin boso sosten esaki hamas 
por tabata asina exitoso na cada 
mercado. Di parti Staff y Personal di 
Depatramento di Agricultura, Criay 
Pesca Santa Rosa nos ta desea Aruba 
completo feliz dianan di fiesta nos 
dilanti. 

Chatting with 
dr« Oswaid 
Wever about our 
genetic structure 
at the YMCA in 
San Nicoias 


IN1830 the president of the United States of 
America, Andrew Jackson, enacted ‘The Indian 
Removal Act’ which forced the Cherokee 
Indians to leave their homeland and relocate 
into unchartered territories in the West coast 
of this continent. 13.000 Cherokees were 
removed to Oklahoma in 1839. One thousand 
of them were African slaves who already had 
been set free. Ten thousand of the deported 
Indians and African slaves survived the trail 
and continued living in peace in their new 
territory. 

Nowadays there are Cherokees throughout 
the United States: from Eastern Oklahoma 
to Western North Carolina. However, little 
is known about a minority of black Indians 
who still share a common past with Native 
Americans (Documentary: ‘Trail of Tears’). 
They have mixed by marriage and they both 
still share the Cherokee tradition. Today 
genetic studies were able to identify their 
ethnic geographic descendant through their 
maternal lineage. 

Dr. Oswald Wever has dedicated eight years of 
mitochondrialDNA studies in order to identily 
the genetic structure of the Aruban population. 
His main concern was that historians in the 
past have committed distortion of the facts 
by declaring ‘that the Indian genes had been 
extinguished in the Aruban population’. Dr. 
Wever considered it his mission to correct this 
misinterpretation most exactly as possible. 
The additional value of his research is the 
evidence based scientific fact that our Aruban 
population is trihybrid: Indian, African and 
Caucasian European. However genetic science 
ascertains that no matter the influence of 
migration in any part of the world the genetic 
descendant of the native will stay dominant. 
The result of his investigation indicated in 
2011 that 54 % of the Aruban population still 


carried Indian genes. 

The quickly developing branch of DNA 
studies gives us the opportunity to search 
our roots. Biological science learns that 
during procreation characteristics are being 
carried over to the next generation by both 
mother and father. DNA is present in all our 
cells. MitochondriaDNA is present only in 
mitochondria and this substantial is being 
found only in the maternal ova and not in 
paternal sperm cells. 

Y-chromosome in paternal sperms measures 
genetic input, only in men. Mitochondria DNA 
studies on the contrary measure exclusively 
maternal genetic heritage both in women and 
men. This means that the mother’s genes will 
determine the ethnic geographic descendant 
of any population: Indian, African, European 
or Asiatic. 

During his presentation dr. Wever will focus on 
the so called haplogroups. He will explain why 
a person can be part of just one haplogroup. 
This can never change! Your nationality has 
nothing to do with your ethnic geographic 
structure. You can change your passport but 
you will always be an Indian, an African, a 
Caucasion European or an Asiatic. 

MitochondrialDNA tests are being realized in 
laboratories. Dr. Oswald Weverhasperformed 
his research in cooperation with two prominent 
institutes ‘Universidad de Puerto Rico’ and 
‘Instituto Venezolano de Investigaciones 
Scientificas’ (Caracas, Venezuela). 

On sunday the first of november Fundacion 
Herencia Historico di Aruba in cooperation 
with UNOCA is honouring you with an 
interesting presentation about the structure of 
the Aruban population. Dr. Wever is looking 


forward to meet you and will be pleased to 
listen to your comments and to answer your 
questions. 

The presentation will take place at the YMCA 
in San Nicolas from 10:15 till 12 noon and 
will be presented in the English language. 
Free entrance. Enjoy a snack and refreshment 
on the house.“Never believe what the mirror 
shows you. Look for your roots, to know your 
destiny”. 


Enconexion cu 
HalloNYeen 

Centro di Bario 
Playa Pabao 
cu Nochi di 
Pelicula 

DIABIERNA, 30 di october, directiva 
di Centro di Bario Playa Pabao, ta 
organisa “nochi di pelicula” p’e 
muchanan di Playa Pabao y di Aruba 
engeneral. 

E anochi di pelicula ta completamente 
gratis cu e posibilidad pa cumpra 
popcorn, hotdog y refresco na prijsnan 
di famia. Ta cuminsa cu e pelicula 
pa 7’or pm y lo termina 9’or pm. Lo 
pasa e pelicula “ The Book Of Life”. 
Un invitacion ta bay na mayornan pa 
compaña nanyiu(nan) y bin disfruta di 
e “nochi di pelicula”. Tambe ta invita 
muchanan pa bin bisti cu nan disfras 
di Halloween. Portanan lo habri for di 
6’or pm y muchanan por cuminsa bay 
den e ambiente di halloween. Lo tin 
mangel pa tur mucha. 

Universidad di Aruba ta invila comunidad di 
Aruba pa asisti na Feria di Educacion y Salud 





Social Work 
Oevelopment 


t - 


DIASABRA dia 7 di november 
ta tuma lugar Feria di Educacion y 
Salud (FESAruba). FESAruba ta un 
actividad pa informa comunidad 
di Aruba di diferente estudio y 
curso cu Aruba, Corsou y Sint 
Maarten tin pa ofrece. 

E feria aki ta tuma lugar na 
YMCA San Nicolas (Pastoor 
Hendrickstraat) y ta di lOor di 
mainta pa 5or di atardi. Entrada 
ta completamente gratis. 

Universidad di Aruba (UA) ta un 
di e scolnan cu lo ta presente na 
FESAruba. UA tin 4 facultad y 6 
estudio. UAta brinda graduado di 
scol secundario y otro interesado 
cu ta califica pa aplica pa admision 
e oportunidad pa sigui un estudio 
pa obtene un titulo na nivel di 
‘Bachelor’ of‘Master’. 

Durante FESAruba UA lo 
duna informacion di Facultad 
di Derecho (Faculteit der 
Rechtsgeleerdheid - FdR), 
Facultad Financiero Economico 
(Financieel Economische Faculteit 
- FEF), Facultad di Turismo y 
Maneho (Faculty of Hospitality 


and Tourism Management Studies 
- FHTMS) y Facultad di Arte y 
Ciencia (Faculty of Arts & Science 
-FAS). 

UA ta ofrece e siguiente 
sp e cia 1 is acionnan : Na 
FEF “Bedrijfseconomie” y 
“Commerciéle Economie”, na 
FHTMS “International Tourism 
& Hospitality” y “International 
Business & Marketing”, na FAS 
“Social Work & Development” 
y “Organization, Governance 
and Management” y“docente 
Wiskunde tweede graads”. 

UA tin relacion estrecho cu 
diferente instituto di Enseñansa 
Superior Hulandes, Mericano y 
den region. 

Recientemente UA a sera un 
convenio cu University of South 
Carolina na Merca caminda 
studiante por participa den un 
programa di intercambio, pagando 
e mesun suma di inscripcion cu tin 
naUA. 

UA tambe tin studiante cu ta haci 
nan practica na Hulanda bou di 
guia di Hogeschool Windesheim, 


Hogeschool Rotterdam (social 
Work & Development), cu tin un 
laso di cooperacion estrecho cu 
Universidad di Aruba. 

Esaki ta muestra di crecemento 
di UA den e ultimo añanan. 
Convenionnan cu UA ta sera 
cu universidad reconoci 
mundialmente ta na bienestar di 
su studiantenan. 

Ademas di UA institutonan manera 
Colegio San Nicolas, Avond Havo, 
Openbaar Avondleergangen, 
Ibero American Highschool, DOC 
Opleiding, Umoja, Enseñansa 
pa Empleo, DPL, IPA, EPI, 
Xavier University y University 
of Curacao lo t’ey presente pa 
duna informacion. Banda di 
informacion tocante di estudio 
lo tin specialista di Wit Gele 
Kruis y IMSAN presente. Nan lo 
haci chekeo medico di sanger 
y presion y duna tips tocante 
salud pa solamente AWG 5,-. 
Alabes lo tin diferente actividad 
manera demostracion di Cuerpo 
Policial, K-9, Mariniers Kazerne y 
Brandweer. 


Tambe lo tin un huki specialmente 
pa mucha bao di encargo di e 
studiantenan di IPA. Ademas di 
esaki bar y cushina lo ta bon surti. 
Lo tin algun plato local manera 
BBQ, johnny cake, saco y mucho 
mas. 

Universidad di Aruba kier invita tur 
interesado pa asisti na FESAruba 
p’asina ricibi tur informacion pa 
scoge pa un bon futuro y biba 
saludabel. Mayor cu tin yiu na 
scol secundario tambe ta bon-bini 
pa haya sa mas tocante e estudio 
cu nan yiu kier haci, pa por yud’e 
scoge e pakete adecuado na scol 
secundario, loke ta facilit’e haya 
admision na un di e facultadnan. 

E mainta aki lo presenta hopi 
informacion balioso, p’esey mes 
ta importante pa atende e mainta 
aki p’asina por tuma un decision 
corecto tocante bo futuro na un 
manera bon informa! 

Pa mas informacion por bishita 
nos event page Feria di Educacion 
y Salud of #FESAruba riba 
instagram. 








RECIENTEMENTE algun di hobennan 
atleta di synchro Barracudas Aruba a participa 
n’e campeonato internacional di landamento 
sincronisa na Buenos Aires, Argentina, e asina 
yama: “Argentina Open”. 

Despues di un siman activo cu practica y 
competencia den diferente categoria, bou guia 
di e coaches Alva Torres, Yamisleidys Romay y 
Tammy McGreggor, tur por wak atras cu gran 
satisfaccion. 

E biaha aki a toca turno n’e grupo di edad 13 
te 15 aña pa participa den eventonan di Solo 
Duet y Team, tambe Aruba a wordo representa 
dor di Kyra Hoevertsz y Anouk Eman den e 
categoria di Senior cu un Duet Technical y un 
Duet Free. 

Ta importante pa menciona, cu Aruba a sa 
di logra posicionnan clave den premiacion 
den tur categoria di competencia cu nan a 
participa. 

TEAM 

Team 13-15 a sa di conkista e di tres lugar di e 
13 Team cu a participa. Cada atleta a ricibi nan 
respectivo medaya di brons. E atletanan di e 
categoria aki ta: Rizhaylee Bello, Anastasia van 
Daal, Meghan Tromp, Kaina Croes, Nathania 


Riley, Abigail de Veer, Jasiliéne Schmidt 
y Mary Jane Wong. Oro a bay p’e Team di 
Canada, y plata a bay pa Argentina. 

DUET 

Aruba a presenta cu dos rutina di duet, den 
persona di Kaina Croes hunto cu Meghan 
Tromp, y e segundo Duet tabata consisti di 
Anastasia van Daal hunto cu Rizhaylee Bello. 
Den Duet tambe Aruba a conkista e di tres 
lugar, den persona di Anastasia y Rizhaylee, 
mientras cu Meghan y Kaina a logra di 6 lugar 
entre 20 Duet participando. Otro rutina di 
duet. Oro y plata ambos a bay pa Duet nan di 
Argentina. 

SOLO 

Aruba a keda representa den e categoria aki 
dor di Abigail de Veer. Abigail a sa di duna 
un tremendo presentacion di su rutina asina 
conkistando e di tres lugar y a ricibi su medaya 
di Brons. Den e categoria aki tambe ambos 
medaya di Oro y Plata a bay pa Argentina. 

SENIORDUET 

Ultimo tempo nos ta scucha y mira hopi di 
otro dos atleta cu hopi ambicion den e deporte 


aki. Kyra Hoevertsz y Anouk Eman ta un Duet 
dinamico, cu banda di nan estudio na Merca, 
nan sa di combina nan tempo cu practica di 
synchro. Tur esaki cu e meta pa purba di logra 
clasificacion pa e Weganan Olimpico na RIO 
2016. 

Den e competencia di Technical Duet, Kyra y 
Anouk a conkista e di dos lugar y ambos a ricibi 
nan medaya di Plata cu masha felicidad. 

Na di prome lugar ta Argentina y na di tres 
lugar a sali Venezuela. 

Despues a toca turno n’e Free Duet p’e 
atletanan aki y nan presentacion tabata uno 
riba musica di Vampire. Nan a enterpreta esaki 
fabuloso y atrobe a sali na di dos lugar ganando 
e medaya di Plata. Argentina a capta e medaya 
di Oro y Venezuela e medaya di Brons. 

Tanto coaches, atletanan y nan mayornan ta 
masha contento cu e logro di tur e atletanan. 
Aruba mester keda pendiente pa mas desaroyo 
den e deporte aki di synchro. 

Pabien na un y tur, cu boso logro cu ta pone 
nomber di Aruba riba un lugar clave den 
deporte aki. 

Por sigi e atletanan aki via e Facebook pagina 
di “Barracudas” y Instagram: synchro_aruba 

Alberto Klabér di Brazil Taekwondo Stichting a scoge 

Herrich Lo-A-Nfoe 
como coach di 
Aruba Taekwondo 
Classic 2015 



E SIMAN AKI, Alberto Klabér di Brazil Taekwondo Stichting tabata den 
buskeda di e coach pa Aruba Taekwondo Classic 2015 y a wordo informa 
cu el a bay core banda di e hotelnan. 

Alberto Klabér a core busca te cu e la logra topa cu e coach yegando e rotonde. 
Aki ta na unda cu Alberto Klabér a acerca sr. Herrich Lo-A-Njoe cu e pregunta 
p’e bira e coach di Aruba Taekwondo Classic 2015 unda cu Aruba ta bay 
bringa contra di Venezuela. 

E dicision di Alberto Klabér tabata masha facil mes pa scoge sr. Herrich Lo- 
A-Njoe. Alberto Klabér ta di Brazil Taekwondo y e no a scoge su coach p’e 
evento aki, pasobra e kier a duna sr. Herrich Lo-A-Njoe e previlegio unico 
aki di por coach e 11 atletanan di Aruba aki cu lo bay bringa contra di e 11 
atletanan for di Venezuela. 

Venezuela ta nos pais bisiña y kier mantene e bon relacion aki y ambos coach 
ta conoce otro riba un nivel, e coach di Venezuela ta Jose Hernandez. 
Awor cu tin tur e atletanan scogi, e tempo a yega pa scoge e coach di Aruba. 
Uno cu tin hopi mas aña den Taekwondo cu Alberto Klabér y cu tambe tin 
un rango mas halto cune. 

Herrich Lo-A-Njoe tabata e prome scol di Taekwondo cu Alberto Klabér a 
train na dje dia cu el a regresa bek for di Hulanda y e kier a duna sr. Herrich 
Lo-A-Njoe e elogio ey di coach e team di Aruba Taekwondo Classic 2015. 

Aruba Amateur 
Boxing Association 
lo organisa boxeo 
na YMCA San 
Nicolas 


ASU OLIMPIADA no por wordo celebra 
sin cu tin un actividad di deporte. Varios 
federacion deportivo miembro di Aruba Sport 
Unie lo celebra e ASU Olimpiada 2015 e aña 
aki. 

Mayoria di nan lo organisa un competencia di 
un dia pa tur nan atletanan. 

Dia 31 di october proximo, Federacion di 
Boxeo lo ofrece un tremendo programa 
boxistico na YMCA San Nicolas cuminsando 
pa 7.30 di anochi. 

Lo tin como 7+ pelea pa mira, mientras di nos 
hermana isla di Corsou lo bin un boxdo. For 


di Aruba mes lo tin participacion di Jefferson 
Boxing Gym, Leo’s Boxing Gym, Bayolite, Dojo 
Illidge, Stay Thai Fit, Team Bulldozer. 

E deporte di boxeo tabata basta activo e aña 
aki unda a organisa tres evento internacional 
cu participacion di algun adeta den nos region. 

Pa loke t’e peleanan di e anochi nos tin den 
91kg: IsraelRivers (14) LBGvs DylanNedd (14) 
JBG, den e klase 57kg: Vladimir Kock (17) LBG 
vs Shane deKort (16) JBG, den 64kg: Edwin 
Thode (17) LOE vs Daniel Fraser (17) TBZ, 
den 69kg: Juni Ras TBF vs Efreim Delishaw 
JBG, den 81kg: Alrick Tromp BBG vs Manny 


Heil JBG, den 91kg+: David Henriquez JBG vs 
Gavin Folkes DI, den 91kg+: David Leer TBF vs 
Patrick Werlman TBF y den e klase 69kg: Joiver 
Hernandez LEO vs Llyod Hinds (Cur). 

Federacion di Boxeo, A.A.B.A. ta trahando duro 
n’e desaroyo di e deporte den su totalidad, no 
solamente p’e atletanan, pero tambe pa referee 
y huesnan. Algun tempo atras a organisa un 
seminario pa referee y huesnan cu e conocido 
Ray Silvas. 

Tambe Presidente di e Federacion a atende e 
asamblea general unda a intercambia con pa 
mehora e deporte di boxeo den nos region. 


Coach di boN^ling, 

Alex Biesum a 
sigui e USBC 
Coaching Silver 
Certification 
Conference na 
Texas, Merca 


DEN CUADRO pa engrandece su propio 
conocemento riba e area di coaching y alabes 
yuda n’e desaroyo di nos hoben atletanan 
di bowling yega na un nivel mas halto esaki 
hunto cu e otro coachnan, sr. Alex Biesum a 
atende e USBC Coaching Silver Certification 
Conference na Texas, Merca. 

E curso tabatin un duracion di dos dia largo 
y tabata consisti di entrenamento teoretico 
y practico, esaki con pa yuda mehora e 



MEiyiBER, US OLy|vIPIC COMMnjT 



aspectonan 
tecnico y 

tactico di e atleta cu ta practica e deporte di 
bowling. 

Banda di esaki, sr. Biesum a ricibi varios 
material di coaching cu e lo por utilisa durante 
di su entrenamentonan. 

E entrenamentonan a tuma lugar den e 
International Training and Research Center 
ITRC House of TEAM USA y tabata den man 


di e profesional Stephan Padilla cu ta un Gold 
Certified. 

Awor Federacion di Bowling di Aruba, ARBAS 
ta conta cu un otro coach certifica cu un 
grado mas halto di coaching, esaki sigur lo ta 
na beneficio di nos atletanan di bowling. Un 
pabien sigur na sr. Alex Biesum y Federacion 
di Bowling, ARBAS. 

Velocily 
Mounlain Bilce 
Race diadomingo 
awor! 


DIADOMINGO 1 di november 2015 pa 6:45 AM, Velocity 
Cycling Team (VCT) lo ta organisando su ultimo evento 
ciclistico pa 2015 cual lo ta tanto pa mucha como pa adulto. 
Un biaha mas lo organisa un evento p’e disciplina di MTB 
cual lo tuma lugar den e area di Alto Vista. 

E competencia aki tambe ta forma parti di e calendario 
nacional di Aruba Wieler Bond y lo t’e ultimo oportunidad 
pa haya punto pa ranking di mountain bike pa 2015. 

Orario y ruta 

E careda ta habri pa tur categoria di 6 aña bay ‘riba. Muchanan 
di categoria 1 y 2 (6 pa 9 aña) ta start 6:45 AM mientras e 
categorianan di mucha 3 y 4 (10 pa 14 aña) y Beginners lo 
startpa 7:30 AM. 

Demas categorianan di Master, Sportive y Expert lo start pa 
8:30 AM. Tur ta start den e becindario di Kapel di Alto Vista 
y lo tin 3 diferente circuito cualnan ta marca cu borchi Geel 
p’e circuito di Kids 1 y 2, borchi Blau pa e categoria di Kids 
3/4 y Beginners y borchi Cora p’e categorianan di Master, 
Sportive y Expert. 

Pa mas informacion di esaki por check nos Facebook page 
Velocity Cycling Team. 

Distancianan 

Den e categoria di mucha lo core e siguiente distancianan: 
Kids 1: 2.4 KM, Kids 2: 4.0 KM, Kids 3: 12.8 KM. Kids 4 y 
Beginners (m/w) 19.2 KM. Sportive y Master Women: 18.2 
KM, Sportive/MasterMenyExpertWomen: 28.2KMyExpert 
Men: 37.6 KM. 

Inscripcion 

Inscripcion p’e careda ya ta posibel n’e siguiente bike 
shopnan local; FX Sports Co., Radio Shack y Tri-Bike tanto 
na Boulevard como na Sta Cruz. Miembronan di AWB ta 
wordo pidi pa inscribi cu nan licencia pa haya e prijs special. 
Lo tin un ultimo chens pa registra tambe riba e anochi di 
inscripcion cual ta diahuebs 29 di okotber di 7:00 - 9:00 pm 
na Chill Café na. 

Mas informacion 

Si ta desea mas informacion, por tuma contacto cu nos via 
e-mail cyclingteamvelocity@gmail.com. Tambe via nos event 
page riba facebook Velocity CyclingTeam, tin e programa 
completo p’e careda. Tur coredor mester lesa e reglanan 
den su totalidad p’asina preveni descalificacion inecesario. 

Invitacion 

Nos ta termina cu un invitacion cordial na tur fanatico di 
ciclismo pa asisti n’e evento aki, sea como coredor of pa apoya 
nos ciclistanan. Nos ta conta cu boso presencia. 

(Potretnan cortesia di Edrick Krozendijk). 

ATIA ta celebra 
70 aña cu nan 
tremendo ^^Annual 
Corporate Event^^ 


Show. 




MANERA TA conoci, anualmente Aruba 
Trade and Industry Association (ATIA) ta 
organisa su “Annual Corporate Event” y e 
aña aki den conexion cu nan 70 aniversario 
sigur nan a prepara un tremendo evento pa 
tur miembro como tambe henter comunidad 
di Aruba. Durante e conferencia di prensa, 
Directora interino di ATIA, srta. Kimberly 
Boekhoudt a anuncia sra. Ronnie Goldberg 
como e orador invita p’e evento aki cu lo tuma 
lugar dia 27 di november na Aruba Marriott 
Ballroom cuminsando 7’or di anochi. 

E tema principal di e anochi lo ta “Labor 
Market Flexibility” unda cu sra. Ronnie 
Goldberg, kende ta fungi actualmente como 
‘Regional Vice-President of the International 
Organization of Employers (lOE) for North 
America’, lo elabora extensamente riba e 
topico aki den su presentacion sigui pa un 
recepcion cu Robert Jeand’or y su Solo Banda 


No tin duda cu ATIA ta hunga 
un papel importante den nos 
comunidad principalmente na 
momento di vocifera y proteha 
e interes di e miembronan y 
gremio comercial di Aruba, p’esey 
tambe e organisacion a dicidi pa 
invita un experto den e tereno di 
mercado laboral pa comparti su 
conocemento cu e comunidad di 
Aruba. 

“Mirando cu e topico y cambio di nos ley 
laboral ta un debate cu ta tumando lugar den 
actualidad, nos ta sigur cu esaki ta momento 
indica pa trece un orador cu experiencia y 
conocemento manera sra. Goldberg”, asina 
srta. Boekhoudt, Directora interino di ATIA a 
expresa durante di e conferencia. 

ATIA ta extende un cordial invitacion na henter 
e gremio comercialy miembronan 
di ATIA mes pa forma parti di 
e “Annual Corporate Event” cu 
ta un iniciativa pa trece hunto e 
comunidad comercial di Aruba y 
na mes momento recauda fondo 
p’e asociacion. 


Na mes momento ATIA ta gradici e patrocinador 
principal Aruba Bank como tambe Valero, 
Compra, Setar NV., Albo Aruba, AWM y Pepia 
Est pa haci e evento aki posibel. 

ArubaTrade and IndustryAssociation, a wordo 
funda na aña 1945 cu e obhetivo principal pa 
proteha e interes di e miembronan, promove 
un ambiente comercial di calidad halto y un 
clima di inversion riba nos isla. 

Cu mas di 200 miembro, ATIA ta representa 
mas di 40% di empleo di e sector priva di 
Aruba. E aña aki e organisacion ta cumpli 70 
aña y ta continua cu su aporte na defini un 
clima socio-economico di Aruba. 

Hoben y Talentoso 

Robert Silva 


ROBERT SILVA ta un hoben cu a cuminza training 
Karate Do estilo Shotokan cu 4 aña y awor na november 
e ta bay haci 19 aña. E ta studia mainta na scol na San 
Nicolas y traha tin ora atardi, pero ta train tur dia na cas, 
na su Dojo cu tin nomber Shoshinkai unda e ta duna les 
pa muchanan cu nan kier siña e deporte aki. 

Catherine Caraha, Kevin Lugo y Robert Silva, e 
aña aki a bay Bolivia pa prome biaha na historia 
unda Aruba ta bay competi den Panamericano. 
Unda pa prome biaha e bandera di Aruba tabata na 
halto. Nos no a logra yega leu, pasobra e tabata un 
competencia hopi duro, pero awor nos pais Aruba lo 
ta riba e lista di WKF. (World Karate Do Federation). 

Combersando cu su mama Isabel Silva-Finol, e ta sinti 
hopi agradeci pa tur hende cu tabata rond dije dunando 
forza y idea p’e por sigi bay dilanti, Organizacion 
manera ASU, AKB, Cemedar, Sensei, mayornan etc. 
sigur a yuda te cu actualmente Robert a afilia na 
Organizacion Tamashi Shotokan bao supervision 
di Sensei Marvin Silva 5to Dan. Su apoyo incondicional, 
asesora pa Robert Silva ler Dan, unda tabata por su 
excelente participación diasabra 10 di october ultimo. 
E tabata na Open Kyokai na ciudad di Caracas, unda a 
gana medaya di plata den Kata y medaya di brons den 
Kumite Open. 

Karate no ta un lucha, e ta un disciplina unda ta siña, 
respet, marcialidad, cortesia, deportivo y dinámico. 
Pronto pueblo ta bay scucha di dje, pasobra awor e 
weekend aki Robert Silva ta bay pa un otro competencia 
y na maart el a haya invitacion pa bay Las VEGAS 
representando Aruba. Robert Silva awor su meta ta 
logra yega Olimpiada na Tokio na 2020 y nos como 
mayor nos ta apoye! 

Participacion Museo Arqueologico na ^Community Day' Aruba Reggae Festival 2015 


Bin traha cadena y 'tinkler' 
di Indian, experiencia un 
Sjamaan y hopi mas 


MUSEO Arqueologico ta orguyoso 
di a ser acerca pa ‘One Love Aruba 
Foundation’ pa ta participante den 
e Community Day di Aruba Reggae 
Festival 2015 como e institucion di 
nos “Roots” di Aruba. 

Den e cuadro aki Museo lo trece 
parti di su Festival Indian como 
tambe un ‘Pop-Up Expo Experience’ 
den tema di Sjamanismo na San 
Nicolaas. 

Asina creando espacionan educativo 
y recreativo pa henter famia durante 
e festival. 

E ‘Pop-Up Expo Experience’ lo 
cuminsa riba diasabra dia 7 di 
november caba durante e anochi di 
concierto y lo sigui riba diadomingo 
dia 8 di november durante e 
‘Community Day’ entre 4 di merdia 
pa lO’or di anochi. 

E Expo aki sigur lo crea un experiencia 
mistico pa tur bishitantenan. 

N’e Kids Zone Museo lo trece 
actividadnan di ‘crafts’ como tambe 
workshops musical y dinamico y 
hopi mas di nos Festival Indian 
cu tabata un gran exito pa grandi 
y chikito den vakantie grandi na 
Museo. 

Un di e metanan di Museo ta pa 
‘reach out’ na nos comunidad cu 
actividad y projectonan, asina 
informando y educando henter nos 
comunidad di nos herencia cultural. 
Museo ta considera e ‘Community 
Day’ na Carnival Village un 
oportunidad fabuloso pa trece 
Museo Arqueologico na San 
Nicolaas. 

Bin uno, bini tur disfruta di nos 
actividadnan di ‘Festival Indian’ 
diadomingo dia 8 di november 
cuminsando for di 4’or di merdia na 
Carnival Village San Nicolas. 

















AWEMainta Diahuebs, 29 Oktober 2015 


33 



Na Hilton Aruba Caribbean Resort & Casino 


Anochi di Red 

/, r. 

Carpet pa Aruba 
Toasimasters Ctub 



E CAPITULO Arubiano di e 
popular Toastmasters Club a bin 
hunto recientemente pa un Reunion 
Educacional den Ruby Room na Hilton 
Aruba Caribbean Resort & Casino. 

E organisacion, determina pa 
transforma su miembronan den 
oradornan publico cu confiansa y 
lidernan fuerte, ta provee un ambiente 
di sosten unda nan ta siña dor di haci, 
cual ta permiti miembronan pa logra 
nan meta segun nan confortabilidad. 

E anochi tan disfruta na Hilton Aruba 
Caribbean Resort & Casino a conta cu e 
tema di Anochi di Red Carpet, y a sirbi 
pa celebra Toastmasters International 
su di 91 aniversario. 

Conoci como Toastmasters’ Day riba 
dia 22 di october, mas di 332,000 
miembro rond di mundo ta bin hunto 
pa oportunidadnan educacional, 
mehorando nan habilidadnan di 
liderasgo y discurso publico dor di 
participa den un di e 15,400 clubnan 
na 135 pais cu hunto ta forma e red 
global di sede di reunion. 

Aruba Toastmasters Club ta reuni cada 
di 2 y di 4 diahuebs di e luna, na Scol di 
Arte na San Nicolas di 7pm pa 9pm, y 
e ta yama bon bini na tur hende como 
un invitado, cu un invitacion habri pa 
tambe bira un miembro y cambia nan 
bida, despues di a adkeri expertico 
importante, fiel na nan mision di 
empodera sernan individual pa bira 
comunicador y lidernan mas efectivo. 

DRS. MERVIN Wyatt-Ras ta orguyoso di 
informa cu e por tabata parti di e delegacion 
cu a bishita Fundacion Anti Droga Aruba 
diamars ultimo. Esaki den cuadro di e Siman 
Loco organisa p’e fundacion. 

Esaki t’e di 25 aña cu FADA ta organisa den 
october e Siman di Sinta Cora y e di tres aña 
cu nan ta organisa e Siman Loco. Durante e 
Siman Loco ta invita skol, famianan y henter 
comunidad di dialuna pa diabierna bisti algo 
“loco” pa mustra n’e lucha di e fundacion 
contra droga. Dialuna ta bisti na cora, diamars 


ta bay over na uza droga y en bista di e 
investigacion nacional recientemente presenta 
dor di profesor Ryan Peterson den cual a 
sali afo cu 7% di nos hobennan ta uza droga 
frecuentemente y 12% ta bebe alcohol, ta di 
importancia cu tin instancia cu tin cu yega na 
hobennan cu e mensahe pa preveni uzo. 

E consecuencianan di uzo di droga for di jong 
pa bida di un persona ta obvio, esta perdida di 
interes pa estudio, trabou di menos salario y 
den caso tin adiccion problemanan financiero, 
psycho social y familiar. 

Mervin wyatt-Ras ta spera cu e siman aki lo 
capta hopi atencion di nos hendenan pa yuda 
cu e trabou inmenso y valioso cu FADA ta 
eherce. 


mea di color y di estilo incomun, 
diarazon pyama, diahuebs petchi 
y diabierna un t-shirt di e proyecto 
“Paga Tino”. 

Fraccion di AVP ta haya di 
importancia e iniciativa di e fundacion pa di 
e forma ey capta atencion di nos comunidad, 
en especial di hobennan. 


E fundacion ta consisti di 3 profesional 
cu ta duna informacion na skol, mayor y 
instancianan cu ta pidi esaki y tin e proyecto 
un biaha pa aña di Paga Tino. 

Tin un curriculum cu a ser traha pa skolnan 
cu te ainda no a ser implementa na skolnan. 
Esaki ta di lamenta. En bista cu e fundacion tin 
un trabou valioso p’asina weita cu hobennan 


Drs. Mervin Ras: 

Fraccion di AVP a 
mustra su soiidaridad 
cu Fundacion Anti Droga 
Aruba dor di e.o. nan 
sosten n^e Siman Loco 


Parlamentario sra. Lorna C. Jansen-Varlack 

Fraccion di AVP a haci un 
bishita di cortesia na Mary 
Joan Foundation 



SIMAN pasa algun miembro 
di fraccion di AVP a haci un 
bishita di cortesia na Mary Joan 
Foundation den cuadro di e luna 
di conscientisacion di cancer. 
Mary Joan Foundation ta un 
fundacion cu ta hopi activo riba 
tereno di conscientisacion di e 
malesa cancer, pero tambe ta duna 
hopi sosten n’esnan afecta cu e 
malesa aki. 

Cada un di nos conoce un hende cu 
a of cu ta sufri di cancer di pecho 
den nos seno familiar of cu ta sufri 
di un otro tipo di cancer. 

Nos tur ta consciente con doloroso 
e ta pa haya e noticia cu bo tin 


cancer. Pa cu e motibo aki e ta 
hopi importante cu Aruba tin 
diferente fundacion/organisacion 
cu ta traha riba e tereno aki y cu 
ta duna sosten n’esnan afecta cu 
cancer. 

E trahador social di Mary Joan 
Foundation a duna fraccion di 
AVP un splicacion amplio tocante 
e trabou cu nan ta desplega den 
nos comunidad. E fundacion aki 
a wordo lanta na aña 2007 y ta 
duna sosten na tur esnan cu ta 
sufri di cancer di pecho, esnan cu 
a sobrebibi e malesa, nan famia y 
amistadnan. 


E fundacion ta ofrece sosten, forsa 
y ta brinda e calor necesario cu 
por yuda e pashent cu ta sufri di 
cancer surpasa e periodo dificil di 
bo bida aki. 

E fundacion ta depende di donacion 
y ta organisa actividadnan pa 
recauda fondo. E retonan hopi 
biaha ta retonan financiero. 

Un otro aspecto cu ta hopi 
importante den e cuadro di 
deteccion tempran t’e auto- 
examinacion y e diferente testnan 
pa screening p.e. mammografia. 
Damanan na un edad hoben 
mester cuminsa observa nan 


pechonan regularmente pa señala 
cambionan den e pecho cu por a 
tuma lugar. E ta hopi importante 
pa cada hende muher conoce 
su curpa y pa reacciona di biaha 
si cambionan a wordo nota. E 
comportacion aki mester wordo 
ancra den e educacion di salud. 

Fraccion di AVP kier gradici e 
team completo cu a saca tempo 
di nan trabou diario pa duna 
nos informacion tocante nan 
organisacion y pa conscientisa e 
damanan den nos fraccion tocante 
e importancia di screening y auto 
examinacion regular. 

"Señorta mi wardador, mi n'tin falta di nada 
Den cunucu di yerba berde e ta pone mi sosega. 
E ta hiba mi na awa trankil, 

Pa mi bolbe haya forsa". 

Salmo: 23 

Ta anuncia fayecimento di: 



Sra Eulalia Angela 

Mihor conoci como:"Elia" 

2-02-1936 - 127-10-2015 
Viuda di NicolaasThijsen"Esie" 

Na nomber di su: 

Yiunan: Nicolaas (Juni) Thijsen y Cherly 

Toppenberg 
Lydia y Rolando Rasmijn 

Nietonan: AbileneThijsen y Carlton Croes 

NickThijsen 
Bjórn Thijsen 

Ludwig Rasmijn y Gianni Curiel 

(Hulanda) 

Stephanie Rasmijn 
Jermain Rasmijn 
Elaine Hoeky famia 

Rumannan: Eda y Alberto Croesy famia 

tReinaldo y tBetty Angela y famia 

(Canada) 

tSira Angela 

Betty y tAle Harms y famia 
Edwin y Hendrika Angela y famia 
Corina y tWachi Erasmus y famia 
(Hulanda) 

Pedro y Felia Angela y famia 

Sobrino y sobrinanan: Tico y Jetta, Rosie y Detty, 
Sandra,Tony y Sandy, Vanca, Elly y Renee, Abbi y 
Leticia, Mariana y Jorge, Edward, Vannesa y Arien, 
Angelo y Liana, Andre y Wendy 

Swa y cuñanan: Ines y tOsbaldo Croes y famia 
Frida y tFredy Laurens y famia 
tRubi y Olga Thijsen y famia 
Eva y Mario Tromp y famia 
Thelma Thijsen y famia (Hulanda) 
Jani y Jacintha Thijsen y famia 
MicaThijsen y famia 

Tanta y omo grandi: Maria Refunjol 
Lee Angela 

Bisiña y amiganan: famia Bisslik (Zeerover), famia 
Yarzagaray, famia Kelly, Silvia Diaz 

Famia: Angela,Thijsen, Herms, Rasmijn,Toppenberg, 
Croes, Williams, Harms, Marin, Erasmus, Flanegin, 
Laurens, Peña,Trimon, de Kort, Refunjol, Farro 


Ta invita pa e acto di entiero cual lo tuma lugar 
diasabra 31 di october 2015 na Aurora Funeral Home di 
2'or pa 4'or di atardi, despues lo Sali pa Santana catolico 
na Savaneta. 


Adres pa condolencia: Aurora Funeral Home, diabierna 
30 di october 2015 di 7'or pa 9'or di anochi. 

Enbez di flor of krans un donashon pa Fundacion 
Edmond Harms lo ta altamente aprecia. 



"Señorta mi wardador, mi n'tin falta di nada 
Den cunucu di yerba berde e ta pone mi sosega. 
E ta hiba mi na awa trankil, 

Pa mi bolbe haya forsa". 

Salmo: 23 

Cu inmenso tristeza na nos curason, nos ta 
anuncia fayecimento di: 



EUzabeth Petrocchi-Donata 

Mihor conoci como "Mama Chichi" 

Sunrise 19-11-1928- Sunset 21-10-2015 

Na nomber di su 

Yiunan stima: Gloria y Rmeo Odubery yiunan 

tBuchi y Petra Petrocchi-Brete y 
yiunan 

Ika Petrocchi y yiu 

tGiovanny Petrocchi 

Betty Wernet y Boei Paesch y yiunan 

Tutty y Dulfo Geerman y yiunan 

Vito y Nadine Petrocchi-Vidal y 

yiunan 

Manera su yiunan stima: Lena y Martin farro 

Richard kelly 

Rumannan stima: Johannes y Catarina Donata y 
yiunan 

Sra.viuda. Lucia Maduro y yiunan 
Jose Donata y yiunan 
Baby y Coby Geerman y yiunan 
Sra.viuda. Veronica DuBois 
Simon Donata y Ria Kok 
Crecencio yTini Donata 

Nieta y nietonan stima: Gregory, Elton, Lillian, 

Lisette, Giovabby, Lito, Cathey, Leomar, Miranda, Edje, 
Michelle y Armando 

Bisanieta y Bisanietonan, Subrina y subrinonan, Comer 
y Compernan, Ihanan, Primo y Primanan, su Ayudan- 
tenan y Compañeranan di Hope, su grupo di Oracion, 
tur su bon bisiñanan di Companashi y demas famia: 
Petrocchi, Donata, Oduber, Brete, Farro, Winterdaal, 
Wernet, Geerman, Wathey, Vidal, Salome, Hardeveld, 
Korsen, Ras, Wolf, Quandus, Kelly, v/d Biezen, Le Griel, 
Maduro, Hoevertsz. 

Ta invita pa e acto di entiero cu lo tuma lugar diabierna 
30 di october 2015 na Aurora Funeral Home di 2'or pa 
4'or di atardi, despues nos defunto stima lo sali pa 
santana Catholico di Playa. 

Adres pa condolencia: Aurora Funeral Home, diahuebs 
29 oktober 2015 di 7'or pa 9'or di anochi. 

Despensa nos si den nos dolor nos por a lubida algun 
famia. 


Cumana 76 
Oranjestad,Aruba 
Tel: 588-6699 
Fax: 588-6698 
: 593-0857/560-1403 

"Señor ta nni wardador, mi n'tin falta di nada 
Den cunucu di yerba berde e ta pone mi sosega. 

E ta hiba mi na awa trankil, 

Pa mi bolbe haya forsa". 

Salmo: 23 

Cu inmenso tristesa den nos curazon, pero 
conforme cu e boluntad di Dios nos ta anuncia 
fayecimentodi: 



Theresita Lopez 

^04-08-1936 - 127-10-2015 
Acto di entiero lo wordo anuncia despues. 



Cumana 76 
Oranjestad.Aruba 
Tel: 588-6699 
Fax: 588-6698 
: 593-0857/560-1403 

Gradicimento / Invitashon 

Na nomber du famia De Lange-Van der Linden, 
nos kier a gradici tur esnan ku di un of otro 
manera a compaña nos y mustra nos atencion y 
duna nos sosten y consuelo durante fayecimento 
y entiero di nos defunto stima: 



Ruben de Lange 

"Benchi" 


Boso presencia tabata grandi y mesun grandi nos 
graditud na boso ta.Tambe nos kier a gradici tur esnan 
cu a manda telegram, jamadanan y message. Na Aurora 
Funeral Home cu nan exellente servicio. 

Un danki di curason. 



m 

